El festival internacional ‘Matarraña Music Experience’ arriba al juny | Matarranya Media\n13/05/2022 Divendres, 13 de maig de 2022\nEl festival internacional ‘Matarraña Music Experience’ arriba al juny\nLa primera edició d'aquest nou format se celebrarà l'últim cap de setmana de juny en la localitat de Mont-roig\nCartell de l'event / Foto: NDM\nAquest estiu el Matarraña es convertirà en seu d’un nou festival de música rock. El Matarraña Music Experience o MAT 3R, com han batejat els seus creadors, pretén perseguir la línia dels festivals internacionals de música aportant un valor afegit a la marca territorial i acollir un reconegut esdeveniment musical.\nEl binomi entre música i naturalesa que “creiem que és la tendència que tenen els festivals espanyols actualment”, segons un dels creadors, José María Naranjo, es complementa a la perfecció amb el territori natural de la comarca.\nLa primera edició d’aquest nou format se celebrarà l’últim cap de setmana de juny en la localitat de Mont-roig i comprendera diferents concerts de música de bandes nacionals i internacionals. A més, l’esdeveniment va nàixer amb un compromís mediambiental centrat en minimitzar l’impacte mediambiental apostant per un festival sostenible i amb la creació de la plataforma MAT 3R. Els creadors del festival, juntament amb l’ajuntament de Monroyo, plantaran 500 arbres per a compensar la quantitat de CO2 emesa amb la celebració del festival.\nMotorland i Dorna firmen la renovació de la MotoGP per a Alcanyís fins al 2026\nArturo Aliaga, president de Motorland Aragón, i Carmelo Ezpeleta, conseller delegat de Dorna, ratifiquen el compromís perquè el circuit del Baix Aragó continue celebrant grans premis\nArturo Aliaga i Carmelo Ezpeleta, durant la firma del conveni que allargarà la presència de Motorland a MotoGP. Foto: NDM\nEl territori tanque una campanya de vialitat hivernal de poca neu\nEnguany s'ha reforçat l'operatiu conveniat entre Diputació, Comarques i ajuntaments amb la incorporació d'una màquina a Orihuela i un saler vertical a Ràfels\nEl saler vertical de Ràfels ha segut una de les noves infraestructures que s'han creat esta temporada. Foto: R. Lombarte\nLes Trobades de Bandes tornen enguany i portaran música a tota la província\nLa iniciativa que impulse Diputació comence este mateix cap de setmana a Alcanyís, on actuarà la Comarcal San Antón. Peñarbés anirà al juny a Linares, i la Francisco Turull jugarà a casa al juliol\nComarcal · Cultura 11/05/2022\nLa setmana passada es va celebrar una reunió entre Diputació, directors de música i representants de les bandes musicals. Foto: NDM


Crits crus | Històries del sud\nPosted in música by jordimartifabra on 1 Març 2012\nBoubacar Traoré va guanyar-se el sobrenom de Kar-Kar jugant a futbol pels camps de Mali. Es veu que com que ningú no li podia prendre la pilota, tothom l’anomenava Kar-Kar, alguna cosa així com el driblador en llengua bambara. Més tard, enmig de l’eufòria per la descolonització de l’Àfrica, Kar-Kar es va penjar una guitarra elèctrica, es va apujar el coll de la caçadora i va sonar a la ràdio amb èxits com ara Mali Twist.\nAl llarg del temps, Traoré ha entrat i sortit del negoci musical diverses vegades. Ha fet de pagès, de venedor de samarretes al mercat, de treballador en la construcció a França i, finalment, d’estrella de la world music descoberta pels anglesos. En fi, una biografia digna de pel·lícula que ja va recollir-se fa cinc anys en el documental Je chanterai pour toi , de Jacques Sarasin.\nEl Festival de Músiques del Món va tenir l’encert de convidar Boubacar Traoré, en una edició, la dotzena, protagonitzada en bona part pels sons de l’Àfrica negra. A la sala mitjana de L’Auditori, el guitarrista i cantant va demostrar que és capaç d’obtenir la màxima intensitat a partir dels mínims recursos. A partir d’una posada en escena acústica, extremadament senzilla i efectiva (només l’acompanyaven el simpàtic percussionista Bamba Dembele amb una carabassa i l’eminent harmonicista Vincent Bucher), el malià va seduir el públic durant una hora i mitja de força creixent i atmosfera carregada.\nCom el seu il·lustre col·lega, l’enyorat Alí Farka Touré, Boubacar controla els secrets del blues malià, una música que no té cap pressa, aparentment repetitiva i construïda amb pocs elements, però que va embolcallant les oïdes del personal fins a aconseguir un efecte hipnòtic i letàrgic. Kar-Kar no és cap virtuós, però té molt d’ofici. Amb la guitarra repeteix insistentment les mateixes escales, els mateixos rifs , els mateixos ritmes…, però no et cansaries mai d’escoltar-lo. Deu ser que el blues de Mali té allò que en diuen autenticitat, perquè sembla que aquestes cançons continguin la font original de la llarga tradició que va des de Robert Johnson fins a Cream i els Rolling Stones.\nEn directe, Traoré no està per floritures. Toca poques notes (però, això sí, ben escollides), canta amb una visceralitat palpable, agraeix tímidament cada aplaudiment del públic i en té prou d’apartar-se de tant en tant del micròfon, caminar cap al fons de l’escenari i deixar anar uns quants crits d’extremada cruesa per transmetre tones de sentiment. Més d’un músic format en acadèmies refinades pagaria el que fos per tenir aquesta capacitat innata.\nBoubacar Traoré. L’Auditori. 6 d’octubre de 2007. Publicat al diari El Punt\nTagged with: boubacar, mali twist\n« Posant música a un estel (6): Tazzuff\nAsseguts als molls de Marsella »


Màsters i postgraus I Gremi d'Editors de Catalunya\nMàsters i postgrausRedacció2022-06-20T09:56:27+00:00\nGràcies a l’acord signat entre el Gremi i la Universitat Oberta de Catalunya, els professionals poden beneficiar de grans descomptes per a continuar-se formant professionalment: graus i màsters universitaris, formació de postgrau (màsters, postgraus i especialitzacions), idiomes i cursos de curta durada i d’accés a la universitat: Cursos d’idiomes, seminaris, assignatures lliures i accés a la universitat per a majors de 25 i 45 anys i formació professional i altres cursos professionalitzadors.\nProcediment per a beneficiar-se dels descomptes: Per gaudir d’aquests avantatges, s’ha de fer la matrícula des del web de la UOC i utilitzar un codi que cal demanar per correu electrònic a info@gremieditors.cat\nEl Màster en Edició de la Universitat Autònoma de Barcelona ofereix admetre alumnes com alumnes del Màster a personal d’empreses associades amb un descompte del 15% en la matrícula.\nAquesta promoció serà aplicable cada curs a un màxim de quatre sol·licituds. El requisit imprescindible per als beneficiaris, a banda de la seva associació, és que han de ser llicenciats o graduats universitaris.\nEls treballadors de les editorials associades al Gremi tenen ara una oportunitat excepcional per a formar-se en un dels màsters en edició de major reconeixement internacional, el màster de la UPF-Barcelona School of Management, i a un preu únic, amb un descompte total superior als 800 euros.\nI és que el Gremi d’Editors de Catalunya ha signat un conveni de col·laboració amb la Universitat Pompeu Fabra (UPF)- IDEC segons el qual tots els treballadors de les editorials associades al Gremi gaudiran d’un 10 per cent de descompte si s’inscriuen en el “Màster en Edició” que tindrà lloc des de setembre fins a juliol a l’Edifici Balmes de la UPF.


18 de desembre de 1988 (1988-12-18) (32 anys)\nOtley (Anglaterra) (en)\nElizabeth «Lizzie» Deignan coneguda amb el nom de soltera com Elizabeth Armitstead, (Beverley, East Riding de Yorkshire, 18 de desembre de 1988) és una ciclista britànica que combina tant el ciclisme en pista com la ruta. Professional des del 2007, actualment corre per l'equip Boels-Dolmans. En carretera el seu major èxit ha estat una medalla als Jocs Olímpics de Londres en la prova de ruta. En la pista ha aconseguit diferents medalles en els Campionats del Món de ciclisme en pista, una d'elles d'or, i nombroses victòries en la Copa del Món. El 2015 es proclamà Campiona del món en ruta.\nObtingut de «https://ca.wikipedia.org/w/index.php?title=Elizabeth_Deignan&oldid=28360263»\nCampions del món de ciclisme en ruta britànics\nLa pàgina va ser modificada per darrera vegada el 4 oct 2021 a les 17:01.


Tres nous casos positius de coronavirus repartits entre el Gironès, la Selva i el Baix Empordà - Diari de Girona\nA la Regió Sanitària de Girona hi ha 24 afectats pel Covid-19\nLaura Teixidor Agències\nTres nous casos positius de coronavirus repartits entre el Gironès, la Selva i el Baix Empordà Reuters\nSalut va informar ahir que tres dels nous positius per coronavirus confirmats a Catalunya són de les comarques gironines. Es tracta d'un home de 45 anys resident a la Selva, d'un de 42 anys que viu al Baix Empordà, i d'un de 48 del Gironès. El Departament, però, no va detallar l'estat en què es troben aquests afectats.\nPel que fa al cas de la comarca de la Selva, es tracta d'un home de 45 anys veí de Lloret de Mar. L'afectat es troba en tractament a l'Hospital Comarcal de Blanes. Aquesta persona és familiar de la dona de 48 anys de la Selva que, dimecres, el Departament de Salut va confirmar que també estava infectada pel Covid-19.\nL'alcalde de Lloret de Mar, Jaume Dulsat, va fer una crida a la calma a la ciutadania després que es confirmessin aquests casos a la ciutat. Dulsat va afirmar que des del consistori s'estan seguint els tots els protocols.\nAmb els tres nous positius d'avui, a la Regió Sanitària de Girona hi ha 24 afectats per coronavirus Sars-CoV-2.\nArreu de Catalunya, Salut va informar que s'han registrat 135 nous casos de coronavirus -dels quals, 25 són greus- cosa que eleva el total d'afectats a 316.\nHi ha sis persones que han mort després de contraure la malaltia, tres de les quals arran del brot d'Igualada.


Visita a un olivar de la varietat | Arbúcies Turisme - Visita la Vall d'Arbúcies\nVisita a un olivar de la varietat "Salar d'Arbúcies" i el seu nou molí\nI.- Visita a l’olivar :\nExplicació de l’aparició del projecte de recuperació de varietats antigues. Naixement de la plantació d’olivera varietat Salar d’Arbúcies a antics terrenys agrícoles i forestals recuperats. Explicació del cultiu de l’olivera i obtenció de l’oliva.\nII.- Visita al molí : Explicació de les seves parts i del seu funcionament. Emmagatzematge de l’oli. Paràmetres que propicien un producte resultant de qualitat extra.\nIII.- Tast guiat : Explicació dels paràmetres avaluables de l’oli d’oliva verge extra i dels seus atributs. Tast guiat (amb possibilitat de fer-lo comparant 2 olis diferents) amb descripció del les fases olfactiva, gustativa i retronasal.\nGrup 1 de 10h a 11:30h\nGrup 2 de 12h a 13:30h\n15 € - Adults\n7.5 € - Nens entre 5 i 16 anys\n0 € - Menors de 5 anys\nLloc on es durà a terme: El Ventaiol, Arbúcies 17401 (Girona)\nExisteix la possibilitat de comprar l’oli que s’ha produït al molí.\nEs recomana deixar els vehicles a l’entrada de la pista forestal ja que passat l’accés a la planta de reciclatge el camí s’estreta i està en pitjor estat.\nNo es pot aparcar a la zona de l’olivar i el molí.\nEn cas de pluja queda suspesa l’activitat i es retornaran les entrades o bé es pot canviar la data de la visita\nReserves fins a 24h abans a la realització de l’activitat.\nLa sortida només es realitzarà en cas que hi hagin reserves per aquell dia.\nCal dur signat el document de declaració de responsabilitat COVID genèric.\nCal dur mascareta i mantenir les distàncies de seguretat durant tota l’activitat.\nAforament màxim : 15 persones per visita.\nORGANITZA: OLI SALAR D’ARBÚCIES (Telf: 619 29 31 11)


El Directes recorda a l’Ovidi Montllor – Ràdio 90\nkeyboard_arrow_right El Directes recorda a l’Ovidi Montllor\nEl Directes recorda a l’Ovidi Montllor\nFrancesc Xavier Medina 12/01/2011\t10\nEl Directes recorda a l’Ovidi Montllor Francesc Xavier Medina\nEn Francesc Xavier Medina ens presenta un nou Directes, en aquesta ocasió dedicat al desaparegut Ovidi Montllor. Ell mateix ens en fa cinc cèntims:\nEl polífacètic cantautor i actor nascut a Alcoi, Ovidi Montllor, va marxar de vacances al 1995. La seva marxa va suposar un gran buit a dalt dels escenaris d’arreu de les nostres contrades. De fermes conviccions polítiques de militància, les quals no va amagar mai, car se’n sentia orgullós de la seva militància al PSUC. Aquest dissabte a les 17h reviurem l’homenatge que va organitzar l’Ateneu la Torna i el segell discogràfic Propaganda pel fet, al Palau de la Música el 15 de maig del 2006. On es va tornar a sentir les seves grans cançons crítiques amb el sistema i amb la societat que li va tocar viure com La fera ferotge, M’aclame a tu o Homenatge a Teresa interpretats per Toti Soler, Feliu Ventura, Verdcel, Miquel Gil, Obrint Pas, Al Tall entre d’altres.\nA dalt dels escenaris i durant les 3 hores que va durar, hi van passar destacats membres de la societat civil catalana com Isabel-Clara Simó, Oleguer Presas, Alfred Luchetti, Mònica Sabata o els familiars de Guillem Agulló i Josep Maria Isanta. Un emocionant homenatge a un dels més grans artistes dels PP.CC.\nDescarrega ara: El Directes recorda a l’Ovidi Montllor\nDirectes amb Rory Gallagher\nXavier Baca 03/01/2011\nRory Gallagher va ser un gran guitarrista, cantant i músic de blues i rock que va morir al 1995 a l’edat de 47 anys. Crec sincerament que no ha tingut […]


Apartment Malinska, Krk 5 Malinska Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Malinska, Krk 5\nSi el que està buscant és per un hotel ben situat a Malinska, no busqui més enllà de Apartment Malinska, Krk 5. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Malinska, Krk 5 ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de aparcament de cotxes, s'admeten animals de companyia.\nGaudiu de les comoditats d'alta gama com ara aire condicionat, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Malinska, Krk 5.


Arturo Gaya ens propose 50 raons per estimar l'Ebre | Matarranya Media\nTema: Empresaris Turístics de Beseit · Inclou vídeo · Llibres\nLa Posada Roda de Beseit va acollir el passat divendres la presentació de L’Ebre, 50 raons per estimar-lo. Darrere d’este llibre de viatge trobem la ploma d’Arturo Gaya, periodista conegut sobretot per la seua faceta musical als Quicos, i les imatges de Maria Elena Maureso. Un llibre publicat per l’editorial Cossetània i que ha pujat riu amunt fins arribar al Matarranya, on s’ha viscut la primera presentació fora de les Terres de l’Ebre. Este acte cultural, impulsat des de l’associació d’Empresaris Turístics de Beseit, va reunir una trentena de persones, les quals no sol van descobrir algunes de les raons que se’ns proposen per a estimar l’Ebre, sinó que també van xalar d’algunes cançons estretament vinculades al riu.\nPrecisament, Arturo Gaya va considerar que ‘L’Ebre, 50 raons per estimar-lo’ «és una guia personal on cada capítol és una raó per apropar-se a l’Ebre. L’Ebre, com tots els rius, necessiten activistes que lluiten pels rius vius. I la manera més eficient de defensar un riu és primer coneixent-lo, i després estimant-lo». Esta guia de viatge són 50 capítols que van des del naixement de l’Ebre, «una mica més amunt de Fontibre, al Pico de Tres Mares, fins a la seua desembocadura, a l’Illa de Buda». Entre estes 50 raons, trobem un capítol dedicat exclusivament al Matarranya, si bé «el Matarranya està molt ben representat a este llibre perquè hi ha tres capítols que d’una forma o altra parlen d’ell», va afegir Gaya.\nL’Ebre és un riu de més de 930 quilòmetres. I en tot este recorregut «hi ha una diversitat de paisatges i colors increïble, des de llocs frondosos a autèntics deserts», com ara las Bardenas Reales. Arturo Gaya va recordar que «l’Ebre passe per set administracions diferents, i cada administració ha cuidat del seu trosset d’Ebre». Un riu que, tot i esta separació administrativa, ha servit de nexe d’unió, fins al punt d’existir una «identitat riberenca que ens uneix a tots aquells que hem nascut a la conca de l’Ebre». Llaços culturals, paisatgístics, històrics i inclús llegendes que han pujat i han baixat per l’Ebre. Precisament, i durant la presentació del llibre, Gaya i Maureso van interpretar unes jotes, un d’estos llaços culturals que pivoten al voltant del riu.\nJota de La Colometa – Presentació 50 raons per estimar l’Ebre\nConèixer, estimar, protegir\nEsta guia també busque defensors de l’Ebre. Per a l’autor, la societat «hem donat un pas endavant molt bonic. Fa uns anys es deia que els rius morien al mar. Avui en dia, molta gent sap que un riu no mor al mar, sinó que li dóna vida i el fa més fort». Tot això, gràcies a «una nova cultura de l’aigua que entre tots els defensors de l’Ebre hem anat forjant. Els del sud, defensant el Delta. Aquí, lluitant contra el bombeig. I més amunt, denunciant les problemàtiques dels embassaments». Gaya també va parlar de com créixer a la vora d’un riu com l’Ebre et marque com a persona. I és que «el riu esdevé el teu paisatge, els teus records i la teua banda sonora. És el lloc que t’estimes i on voldries viure molts anys i dignament».\nLa presentació del llibre d’Arturo Gaya i Maria Elena Maureso ha segut la primera proposta que fa l’associació d’Empresaris Turístics de Beseit després d’un estiu molt actiu. De fet, durant els divendres d’este estiu han programat una sèrie de visites guiades pel nucli històric de Beseit. Unes visites que Nuria Millán, que va ser la persona encarregada de fer la presentació de l’acte, va destacar que «han funcionat molt bé i han tingut molt bona resposta». És per això que no descarten que de cara al pròxim estiu es pugue repetir l’experiència. Estes visites guiades, que donades les restriccions per la pandèmia estaven limitades a un màxim de 20 persones, van agradar molt al visitant de Beseit.


El Paisatge Protegit de la Desembocadura del riu Millars llueix esplendorós gràcies al cabal continu d'aigua fins a la mar - Ajuntament de Vila-real\nEls 14 quilòmetres lineals que conformen el Paisatge Protegit de la Desembocadura del riu Millars presenta des de fa unes setmanes un aspecte admirable gràcies al cabal continu d'aigua que hi ha des de l'eixida de l'embassament del Sitjar a Onda fins a la mar Mediterrània. Aquesta circumstància ocorre des del començament del mes de novembre, amb motiu de l'inici del període de temporals de tardor a la província de Castelló.\nA hores d'ara es poden apreciar imatges tan inusuals, però alhora cridaneres, com el salt o el pas de les aigües del Millars per diverses construccions hidràuliques com són botant el pantanet de Santa Quitèria o l'assut de les Reballadores o inundant el pas de la Cossa. De fet, la visió més habitual és contemplar els últims 10 quilòmetres de riu amb un cabal d'aigua intermitent, sense continuïtat fluvial, principalment des de l'assut comunitari d'Almassora fins a l'Estació Depuradora d'Aigües Residuals d'Almassora (EDAR-Almassora), on s'aboquen aigües tractades al llit del riu.\nEl riu Millars, des d'ací fins a la Mediterrània, torna a ser un riu amb uns cabals mínims d'aigua. Al començament del mes de novembre, la Confederació Hidrogràfica del Xúquer va decidir dur a terme desembassaments tècnics des dels pantans de capçalera del Millars com són Arenós, a la Puebla de Arenoso, i Sitjar a Onda, per a evitar que arribaren al límit de la seua capacitat d'emmagatzematge i com a mesura de prevenció per a fer front al típic episodi de gota freda que es dona durant la tardor a la província de Castelló i que pot provocar fortes avingudes per desembassaments sobrevinguts. A hores d'ara s'estan amollant 4.500 i 4.000 metres cúbics d'aigua per segon des dels embassaments d'Arenós i Sitjar, respectivament.


El Govern es reuneix per primer cop amb l’ajornament sobre la UE damunt la taula - Altaveu\nEl consell de ministres es reuneix formalment per primer cop aquest dimecres. Una de les decisions que suposadament haurien d’adoptar té a veure amb la negociació amb la Unió Europea (UE). La intenció de Brussel·les és que els tres petits països que negocien l’acord d’associació rubriquin un document marc, una mena de declaració d’intencions avançada, durant aquest mes de juny. L’executiu hauria de valorar una possible petició d’ajornament de la firma per guanyar temps a nivell intern.\nLa reunió del gabinet presidit per Xavier Espot tracta ja aquest dimecres qüestions ordinàries que els ministres, especialment aquells que continuen en els seus càrrecs, posaran sobre la taula. S’espera que durant la compareixença pública que per primer cop, en tan que ministre portaveu, farà aquesta tarda Èric Jover, oficialitzi alguns dels càrrecs que tindran per sota, especialment una primera bateria de secretaris d’Estat.\nEspot hauria demanat a tots els ministres que mirin de tenir estructurats els seus ministeris durant aquesta setmana, i que aquesta estructuració vagi acompanyada de les persones que han d’exercir càrrecs de comandament, de responsabilitat. Secretaris d’Estat i directors, essencialment. No està clar, però, que aquest objectiu es pugui assolir ja que hi ha alguns dels ministres que arriben per primer cop a l’administració i n’han d’entendre, primer, l’essència.\nEvidentment, qui no ha participat al consell de ministres és la titular de Cultura i Esports, Sílvia Riva, que encara no ha pres possessió del càrrec. Sí que hi hauria d’intervenir en un moment o altre el secretari d’Estat d’Afers Europeus, Landry Riba, per avaluar la qüestió de l’acord marc amb la UE. Dilluns que ve hi ha una reunió a Brussel·les i caldria que Andorra mostrés la seva posició. Sobretot, si pretén aconseguir una moratòria.


“Li agrada l’handbol però té el hàndicap que és primet” (Albert Pla Nualart)\nDavant la frase del títol ens podem preguntar per quina curiosa raó escrivim, d’una banda, “l’handbol” i, de l’altra, “el hàndicap”. Per quin motiu s’apliquen criteris diferents a dos manlleus que tenen tant en comú? Diguem, d’entrada, que hàndicap és una forma que no entra al DIEC2 fins a l’abril del 2017, arran de l’aplicació de la nova ortografia (OIEC). Fins llavors els diccionaris entraven handicap i, tractant-se d’una grafia possible en català, semblava que calia també catalanitzar la pronúncia d’aquest mot: pronunciar-lo agut i amb la hac muda (en anglès és esdrúixol i la h és aspirada). Igual com es feia en el cas d’ handbol.\nEl cert és que, així com l’handbol fonèticament catalanitzat -amb l’ajut dels mitjans- prosperava, l’handicap seguia sent inusual enfront de la seva pronúncia a l’anglesa. I responent a aquest ampli ús l’OIEC va decidir posar-hi l’accent i propugnar la hac inicial aspirada (amb la consegüent no apostrofació).\nAdonem-nos, però, que en les llengües en què no existeix el so aspirat [h], com el francès o l’italià, els anglicismes tipus handicap es pronuncien amb hac muda. Adaptar fonèticament a una llengua vol dir, entre altres coses, renunciar als sons inexistents en aquella llengua. ¿Existeix el so [h] en català? Segons l’OIEC (pàg. 85) existeix: “En altres manlleus, però, si no estan prou aclimatats al sistema fonètic català, la grafia h serveix per a representar el so [h], que és la pronúncia més habitual en casos com ara [...] hàmster, hàndicap, hòlding [...]”.\nBé, doncs això és fals. Els catalans, en general, no sabem pronunciar el so aproximant glotal sord [h]. Sí que sabem pronunciar, per pura pressió del castellà (i alguns avis encara no), el so fricatiu velar sord [x], el de la jota de carajillo o almeja. I és el so [x], i no pas el so [h], el que ens permet no emmudir hàndicap com fan els francesos o els italians. No emmudir-lo copiant, clarament, la pronúncia castellana. I la prova és que com que en castellà no existeix handbol, l’ handbol mut i agut no ha costat tant d’aclimatar.


Aquest article és el quart d’una sèrie especial sobre medicina pública i privada. Consulta la resta d’articles aquí.\nLa protecció de la salut és un dels elements constitutius essencials de l’Estat del Benestar, un dels èxits indiscutibles de l’Europa que surt de la Segona Guerra Mundial, guiada durant gairebé quatre dècades per la socialdemocràcia. Així, la sanitat pública esdevé no només en un servei més que presta l’Estat (sotmès als vaivens de les prioritats econòmiques del moment), sinó en un dret dels ciutadans que ha de garantir l’Estat, un Estat que té en compte la justícia social i que té en gran consideració la salut i l’accés a la medicina assistencial.\nQuan parlem de medicina pública, convé diferenciar entre assistència mèdica i sistema sanitari. La primera comprèn un conjunt de tècniques i coneixements orientats a preservar o recuperar la salut, entesa com a benestar físic, psicològic i social de les persones. Encara més: l’abast de la ciència mèdica excedeix aquest objectiu terapèutic principal i es dirigeix també a la promoció de la salut, a la prevenció de malalties i a l’ajuda a les persones dependents. A diferència de l’assistència mèdica, el sistema sanitari és el marc social i econòmic en el si de la qual es produeix l’exercici de la medicina. I aquesta forma social depèn de decisions polítiques i la més important de totes és qui serà el “pagador”, qui es fa càrrec de les despeses que comporta l’assistència als pacients.\nLa medicina pública no és gratuïta com de vegades es diu, sinó que la sufraguem entre tots -tots som “el pagador”- perquè la solidaritat és un dels valors que més apreciem per tractar-se de la base moral de l’Estat de Benestar: ningú ha de quedar-se enrere, ningú ha de veure perillar la seva salut per falta de mitjans econòmics. A més de finançada solidàriament, la medicina pública implica que l’accessibilitat als tractaments mèdics ha de ser la mateixa per a tothom, independentment del seu estatus social, el domicili, el poder adquisitiu o les seves creences. És una gran fita de la nostra civilitat europea.\nA diferència dels entorns liberals en què la sanitat se l’ha de pagar cada un per si mateix o a través de companyies asseguradores amb ànim de lucre, la medicina pública no busca benefici econòmic i, sobre el paper, és la que millor té cura de la població, evitant els abusos comercials, el frau i el tractament excessiu. En els entorns liberals, on anar al metge costa molt, els pacients esperen massa abans de decidir-se a realitzar una consulta o renuncien als seguiments necessaris en moltes patologies cròniques, cosa va en detriment de la seva salut i del seu benestar. Dades recents provinents dels Estats Units parlen d’una mortalitat materna de quatre a sis vegades més alta que a Espanya que, a major abundància, s’acarnissa principalment sobre les mares negres i amb menys recursos. No ens sorprèn. Possiblement moltes dones no reben un control adequat del seu embaràs i arriben al part en condicions molt pitjors de les que arriben les embarassades que reben l’atenció que necessiten.\nEl finançament públic és l’únic, raonable i possible, capaç de sufragar les despeses d’intervencions mèdiques d’alta complexitat com, per exemple, els cremats greus, els politraumatismes, la radioteràpia o els trasplantaments d’òrgans. Les despeses incorregudes en aquest tipus de tractaments resulten impossibles per gairebé el cent per cent dels ciutadans i hauríem d’estar orgullosos que el nostre sistema sanitari els ofereixi “gratuïtament” a qualsevol ciutadà que els necessiti. De fet, les asseguradores no dubten a aconsellar o imposar als seus associats que acudeixin a la medicina pública quan les coses es posen lletges de veritat.\nL’entorn públic facilita la superespecialització ja que permet concentrar (i fomentar més del que ho fa) els tractaments més complexos en menys mans i així millorar els resultats. ¿Es recorden del cas de JD del qual els vaig informar fa un mes en aquesta mateixa columna? Tornem a ell. JD és un home de 64 anys diagnosticat de càncer de còlon que va a un cirurgià general, privat, que no realitza més de deu o dotze intervencions sobre l’intestí gros a l’any. L’extirpació del tumor dura tres hores i mitja i el pacient presenta als tres dies una peritonitis que necessita una reoperació, estada a UCI durant dues setmanes, i surt de l’hospital al cap d’un mes de la intervenció amb una bossa de colostomia ( i milers d’euros carregats a la seva mútua!). Atès en una institució pública aquest pacient hagués tingut més possibilitats de ser operat per un equip amb deu vegades més volum de pacients i ser donat d’alta en quatre o cinc dies sense un any contra natura. És així. Els responsables polítics de la sanitat pública tenen la missió de planificar l’assistència de manera que als pacients se’ls garanteixi la millor opció terapèutica en cada cas.\nLa sanitat pública ofereix condicions immillorables per a la investigació i per a la docència. Al cap ia la fi, els metges -ja exerceixin en centres públics o privats- s’han format en hospitals universitaris que a Espanya pertanyen a la xarxa pública en gairebé la seva totalitat. De fet, la medicina privada viu, en certa manera, subvencionada per la pública ja que inverteix ben poc en formació i es beneficia de la gran contribució que fa la xarxa pública a la formació de metges abans i després de la seva graduació universitària. Una cosa semblant passa amb la investigació biomèdica que, ben promoguda per la indústria bé pels propis acadèmics, es realitza fonamentalment en els centres públics. Aquests són els que han donat més oportunitats als facultatius que han desitjat seguir una carrera acadèmica i contribuir a ampliar i millorar el nostre coneixement. Al llarg de les tres últimes tres dècades, Espanya s’ha anat situant més i més amunt en recerca clínica, i en moltes especialitats publicacions nostres es compten entre les millors del món. Un entorn d’estudi i investigació suposa en general un millor entorn pel que a la qualitat de l’assistència es refereix.\nLa recent globalització econòmica ha afectat de manera molt negativa a l’Estat de Benestar. El capital s’ha bolcat en l’especulació transnacional aprofitant les possibilitats de les tecnologies d’informació i comunicació, en detriment de l’economia productiva, considerant a les persones com un mer mitjà quan no un obstacle per als seus negocis. Però la defensa, continuïtat i millora de l’Estat del Benestar, està en mans dels ciutadans. Per això no n’hi ha prou de repetir el mantra que el finançament és insuficient sinó que s’han de prendre mesures que garanteixin la sostenibilitat del sistema sanitari públic millorant la coordinació sanitària, basada en l’eficàcia, l’eficiència i l’equitat, professionalitzant la gestió sanitària situant-la a una distància prudencial del poder polític i implicant la ciutadania en les decisions i prioritats sanitàries i en la millora dels seus hàbits de vida i en la preservació d’un entorn saludable.\nEn resum, la medicina pública i la privada són aquí les dues per quedar-se, cadascuna amb els seus pros i contres. La medicina privada seguirà sent d’elecció per als ciutadans amb millor poder adquisitiu o per a aquells que vulguin tenir una alternativa als vaivens polítics del sistema públic. La medicina pública seguirà sent la base insubstituïble de l’assistència sanitària per a tots i seguirà carregant amb els tractaments més complexos i costosos. El més important és que tots dos sistemes convisquin sense complicitats corruptes ni portes giratòries. Que el nostre sistema sanitari sigui mixt no vol dir que hagi de ser barrejat. Una millor definició i delimitació de competències de cadascuna de les dues modalitats d’atenció mèdica resulten fonamentals per evitar que la politització acabi per desprestigiar completament la medicina pública o que la cobdícia i el tractament excessiu desacreditin l’exercici privat.


Ponç de Torrella - Viquipèdia, l'enciclopèdia lliure\nPonç de Torrella\nPonç de Torrella (? - 29 d'agost de 1254) fou prior de la Catedral de Tortosa durant l'episcopat de Gombau de Santa Oliva. Fou elegit per aquesta diòcesi vers l'any 1213, ja que el març d'aquest any el rei Pere II d'Aragó li expedí un privilegi d'immunitat. També el papa Honori III li concedí diversos privilegis, segons consta en un breu datat el 1220.\nAcompanyà a Jaume I en la conquesta de València, i prengué part activa en aquella contesa, pel qual aquell monarca, en recompensa, eixampla els límits de la diòcesi de Tortosa, restituint-lo a l'estat en què estava abans de la invasió dels àrabs.\nAssistí al concilis de Lleida (1229) i de Tarragona (1230), i el 1235 demanà aconseguí del papa Gregori IX la confirmació de les donacions que s'havien fet a la seva església.\nEnciclopèdia Espasa, Volum núm. 65, pàg. 542, ISBN 84-239-4565-0\nObtingut de «https://ca.wikipedia.org/w/index.php?title=Ponç_de_Torrella&oldid=23367337»\nDarrera modificació: 29 abr 2020 a les 23:11\nLa pàgina va ser modificada per darrera vegada el 29 abr 2020 a les 23:11.


Creant objectes amb fang! | Escola Ramar 1\nCreant objectes amb fang!\nLes classes de les Marietes Vermelles i Grogues de la llar d’infants Xarivol van fer el 26 de maig un divertidíssim taller de fang, organitzat per Artesanitos. Amb aquesta activitat, els més petits van poder posar en pràctica les seves capacitats artístiques practicant amb aquest material. A més, també van poder aprendre molt sobre la creació d’objectes.


Vergés alerta que la possibilitat de rebrot és 'altíssima' perquè el nombre d'infectats és baix\nVergés alerta que la possibilitat de rebrot és ‘altíssima’ perquè el nombre d’infectats és baix\nLes UCI estan al 80% d'ocupació i la consellera avisa que 'si no baixem aquesta tensió dels hospitals aquests possibles rebrots ens poden donar molts mals de caps'\nLa consellera de Salut, Alba Vergés, ha alertat que la possibilitat de rebrot és ‘altíssima’ perquè el nombre d’infectats és baix. ‘Si no controlem bé aquest rebrot i no el fem passar per sota de la capacitat assistencial podem tornar a patir i molt’, ha advertit en roda de premsa la consellera, on ha remarcat que les UCI ja estan al 80% d’ocupació ara. Pel que fa a l’atenció primària, estan fent ara un seguiment a més de 100.000 persones. ‘Si no baixem aquesta tensió dels hospitals aquests possibles rebrots ens poden donar molts mals de caps i els professionals no s’ho mereixen’, ha reblat Vergés, que ha subratllat que un 80% d’ocupació ‘continua sent molt’.\nCatalunya té 2.046 llits d’UCI, dels quals 1.749 són per a pacients amb coronavirus. D’aquests, estan ocupats 1.384. Vergés ha remarcat que en algun moment s’hauran de tornar a programar activitats no relacionades amb el coronavirus, i ja s’està fent en algun cas, com ara cirurgies cardíaques i oncològiques. La consellera ha constatat que hi ha operacions que no es poden demorar més. En aquest sentit, ha indicat que cal tornar a fer un mínim d’activitat alhora que es gestiona bé el coronavirus, i és per això que ha insistit que cal ‘un marge de temps per baixar la tensió al sistema sanitari i poder gestionar bé els rebrots que hi haurà, de forma que no comprometin la capacitat assistencial’.\nSobre les últimes dades, Vergés ha evitat de nou parlar de pic, i ha remarcat que venir d’uns dies de festa fa que calgui tenir prudències per comprovar si realment s’ha arribat al màxim o continua la fase de serralada.


El festival tindrà lloc del 9 al 18 de setembre. En aquesta edició del Toronto International Film Festival, cinc produccions catalanes formen part del programa oficial.\nCompetencia Oficial (Mediapro) dels cineastes argentins Gastón Duprat i Mariano Cohn participaran en la secció Special Presentations que acull estrenes de pel·lícules amb una gran repercussió mediàtica i dirigides per cineastes de renom. Penélope Cruz i Antonio Banderas protagonitzen el llargmetratge que gira entorn un empresari multimilionari que, a la recerca de transcendència i prestigi social, decideix fer una pel·lícula que deixi empremta.\nEn la secció Contemporary World Cinema, que presenta històries captivadores i perspectives globals, han estat seleccionades 3 produccions catalanes.\nCosta Brava, Líbano (Lastor Media) de Mounia Akl mostra la decisió de la família Badri de viure completament aïllats del món en la seva idíl·lica casa lar a les pintoresques. Muntanyes libaneses degut a l’extrema contaminació de la ciutat i la corrupció política.\nSis dies corrents (Distinto Films, El Kinògraf) de Neus Ballús. La pel·lícula mostra a un jove lampista marroquí obligat a bregar amb les excentricitats dels seus client i nous companys de feina en un intent de superar la setmana de prova d’una empresa.\nTres (Nadir Films), de Juanjo Giménez. C. (39) és una dissenyadora de so. L’estudi és el seu últim refugi: un espai on postergar les seves avariades relaciones. Encara que ella no s’adoni, C. està començant a desicronitzar-se.\nFinalment, el curtmetratge Les infantes, d'Andrea Herrera Català (Amor y lujo) que forma part del Shortcat 2021, el programa de promoció internacional del curtmetratge català coordinat per Catalan Films, ha estat seleccionat per participar a la secció competitiva Short Cut on realitzarà la seva premiere mundial.\nPer més informació Toronto International Film Festival 2021 accediu a aquest enllaç.


Més informació a weib.es\nProposam als estudiants de 2n de batxillerat participar a les olimpíades que es duen a terme al campus universitari i a les seus universitàries de Menorca i d'Eivissa i Formentera.\nEn aquests moments està oberta la inscripció a les olimpíades següents: Anglès com a Primera Llengua Estrangera, Biologia, Economia, Filosofia, Fisica, Geografia, Llengua i Literatura Catalanes, Llengües Clàssiques, Història de l'Art, Química.\nMés informació a seras.uib.cat\nPatricia Roveda Yódice\nPsicòloga. Servei d’orientació familiar.\nTlf. 971 33 28 00 / Fax. 971 04 02 47\nII edició de La mar de ciéncia: concurs per a Joves artistes interessats en la ciéncia i el mar\nVoliem presentar-li la segona edició de “La Mar de ciència: Concurs per a joves artistes interessats en la ciència i el mar”.Promogut per el CSIC de les Illes Balears del CSIC i el projecte ‘Medclic: el Mediterrani a un clic’, de Obra Social “la Caixa”i el SOCIB, aquest concurs està dirigit a estudiants de primària i secundària de totes les comunitats autònomes i pretend acostar les ciències marines i la professió d'oceanògraf a les aules.\nEls estudiants, representats per un professor, podran presentar de manera individual dibuixos, vídeos i relats en tots els idiomes oficials d'Espanya i també en anglès fins el pròxim dia 10 de març. També es podrà participar en grup en la modalitat vídeo de classe.\nL'objectiu és que els estudiants coneguin que la ciència és essencial per a conèixer i conservar els nostres oceans a la vegada que es fomenta la seva creativitat.\nMitjançant el web del certamen, www.lamardeciencia.es, el professorat, l'alumnat i les famílies tindran a la seva disposició diferents materials i recursos educatius relacionats amb les ciències marines, adaptats als diferents nivells d’ensenyament. També ofereix informació detallada relativa a les condicions, modalitats, fases, bases, premis, informació legal i galeries amb els treballs presentats em la I edició.\nEls organitzadors d'aquest concurs pretenen que el professorat s'impliqui en aquest projecte, promovent-lo i donant suport a les iniciatives del seu alumnat. Hi haurà una menció especial al professor/a i al centre que presenti el conjunt de treballs millor valorat pel jurat.\nSi els vostres alumnes resulten guanyadors, tant la participació en una campanya oceanogràfica del SOCIB, amb investigadors i instrumental científic real, com les activitats per conèixer el medi marí del Parc Nacional de Cabrera a les Illes Balears, seran inoblidables per a ells i aquells que els acompanyin. El professor/a guardonat/da amb la menció especial, podrà també participar d'aquest cap de setmana científic a les Illes Balears (viatge i estada) amb un acompanyant.\n“La mar de ciència” és també fruit de la col·laboració del Govern de les Illes Balears a través de la Vicepresidència i Conselleria d'Innovació, Investigació i Turisme; el Consell General de Col·legis de Doctors i Llicenciats en Filosofia i Lletres i en Ciències (CDL); i l'Institut Mediterrani d'Estudis Avançats (IMEDEA, CSIC-UIB).\nEquip La mar de ciència\nTel: 971 439 895\nLlegeix més: II edició de La mar de ciéncia: concurs per a Joves artistes interessats en la ciéncia i el mar\nCursos de català febrer 2017 - Matrícula oberta!\nProfessors visitants als Estats Units, Canadà i Regne Unit\nIngenion on line


El rei de la casa: octubre 2013\nFa dies que em barallo amb la tecnologia de blogger i no hi ha manera que pugui afegir imatges a la part dreta de la pantalla. Fins que trobi una solució totes les promocions les hauré de fer aprofitant aquestes línies...i del primer que us vull parlar és d'un projecte de tota una artista, l'Anna. Fa poc es va atrevir a emprendre en solitari i va muntar el seu propi obrador, L'Obrador de la Riera (C/Madoz, 11 Badalona). Un obrador on els més petits es poden apropar a l'art de forma divertida i creativa. I a més dels seus tallers també podeu muntar festes d'aniversarí molt, molt artístiques. Una bona idea, no? Trobeu el seu obrador a facebook i doneu-li un cop d'ull www.facebook.com/LObradorDeLaRiera?fref=ts . Si la visiteu dieu-li que veniu de part nostra, de ben segur us farà un detallet...\nLA GRAN FESTA DELS SUPERS\nDissabte i diumenge s'hi organitza un gran clàssic: la gran Festa dels Supers. A l'Estadi Olímpic i els seus voltants trobareu de tot!! Gimcana, jocs, tallers, concert de la família dels Súpers...Aquest any, a més, els dos dies els súpers podran entrar de franc a llocs com el Zoo, el Tibidabo, el Mirador de Colom, el Telefèric o diferents museus de Barcelona. Entreu a la seva web i trieu quin horari o activitat voleu gaudir: www.super3.cat/festa\nDiumenge, el Museu Picasso i diverses entitats del barri de la Ribera, Santa Caterina i Sant Pere obren les seves portes per gaudir d'una altra edició del Big Draw. Posen a la disposició de tothom 25 tallers gratuïts per a totes les edats que permetran fer volar la imaginació mitjançant el dibuix. Per exemple al Museu Picasso es podran dibuixar noticies, al Museu de Xocolata pastissos i al Palau de la Música es farà un taller inspirat en els seus vitralls. Però hi ha molts més: consulteu la seva web per saber activitats, horaris i plànol : www.bcn.cat/museupicasso/bigdraw/ca/ . Nosaltres hem anat en altres ocasions i us puc assegurar que és una activitat fantàstica per gaudir en família!!\nDes d'aquest dissabte i fins el 26 d'octubre la ciutat de Barcelona acull una nova edició del Festival de Narració Oral, Munt de Mots. A diferents espais de la ciutat trobareu narradors vinguts d'arreu amb l'objectiu d'explicar històries. Llegendes brasileres, contes africans i australians, etc. Cada dia teniu alguna proposta infantil, només cal que consulteu el seu programa a www.muntdemots.org/2013/wp-content/uploads/2013/07/Programa-web.pdf\nI CONTES A.... BATEAU LUNE\nDissabte a les 17:30 h els nostres amics de la botiga Bateau Lune (Pl. Virreina, 7) us conviden a un conta contes amb la temàtica de la tardor a càrrec de la narradora Mª Carmen (www.bateaulune.com ) I MÉS CONTES...\nA la llibreria La Central del Raval (C/Elisabets, 6) dissabte al migdia us ofereixen un contacontes i mini-taller al voltant del conte “El gat vermell, el gat blau” (www.lacentral.com)\nEl Moll de la Barceloneta acull aquest diumenge (de 12 a 18 h) la trobada d'entitats que formen el Consell Municipal d'Immigració. Aquesta festa s'organitza anualment amb la finalitat de crear un espai de trobada ciutadana on la diversitat cultural sigui una excusa per compartir, gaudir i conèixer. Entre les activitats previstes hi haurà tallers infantils, jocs tradicionals d'arreu del món, biblioteca, etc. Una volta al món sense sortir de la Barceloneta!!\nOBRIM LA MALETA DE LA LILI\nDivendres a les 17:30 h la narradora Lili Maleta obre la seva maleta plena de contes a l'associació L'Arca (Concòrdia, 10). A més. El preu és de 3 euros per infant. A més de la sessió de contes hi haurà la presentació de "My Little Book Box" de Boolino amb una activitat relacionada amb un dels contes. ESPECTACLE AL CASA ELIZALDE\nDiumenge al migdia al Centre Cívic Casa Elizalde podreu gaudir de l'espectacle infantil “Canta, balla i riu” amb el que no parareu de ballar tota la família. Preu: 3,75 euros. www.casaelizalde.com/espectacles/espectacles-familiars/\nMONSTRES A CAN FELIPA\nAl Centre Cívic Can Felipa (Pallars, 277) diumenge a les 12 h hi trobareu l'espectacle de titelles “Monstres” de la companyia Zipit Company & The Puppet lab. Preu: 4 euros, www.cccanfelipa.cat/activitats-familiars\nTornen les sessions dels Megacine Badalona (Màgic) a bon preu i en català. Per només 4,50 euros gaudireu de les últimes novetats en cinema infantil. Aquest cap de setmana projecten “Gru, el meu dolent preferit 2”. Les sessions són dissabte a les 16:15 h i diumenge a les 12:15 h. Per aprofitar aquests preus heu de presentar a les guixetes una butlleta que podeu descarregar de www.cpnl.cat/badalona i www.cpnl.cat/santadria .\nAquest diumenge l'organització Pallapupas ens proposa que passem “Un dia de nassos”. Entrant a la seva web trobarem entrades a meitat de preu per aquesta data per gaudir de llocs tan xulos com el zoo, el Tibidabo, el Poble Espanyol o Catalunya en Miniatura. Seran entrades a meitat de preu però amb un valor doble ja que aniran destinades a que els pallapupes omplin hospitals amb els seus somriures. Nosaltres agafarem per anar al Tibidabo...ens veurem? www.undiadenassos.org/\nTots els dilluns per la tarda fins el mes de juny l'Espai Quality Cons (C/Buenos Aires, 50) convida a nens i nenes de 8 a 12 anys a seguir un taller d'hort urbà d'un parell d'hores. Totalment de franc. A més dels conceptes bàsics es passaran una bona estona amb les mans dintre la terra. Una bona proposta per acostar l'ecologia més pràctica. Tota la informació a http://ecohortum.com/taller-huerto-urbano-infantil/ ACTIVITATS INFANTILS A LES BOTIGUES ABACUS\nACTIVITATS FAMILIARS AL CENTRE COMERCIAL DE SANT CUGAT\nDivendres i dissabte trobareu activitats familiars al Centre Comercial de Sant Cugat (Via Augusta, 2-14). Les tardes dels dos dies hi organitzen un taller infantil per fer la vostra pròpia indiaca amb l'ajuda d'un tros de mitges i un penjador. I dissabte al migdia hi podeu gaudir de l'espectacle infantil “On ets caputxeta?”. Més informació a www.santcugatcentre.com\nENTREU AL CASTELL DE CASTELLDEFELS\nCada segon diumenge de mes el Castell de Castelldefels (Parc del Castell, s/n) obre les seves portes. Per més informació entreu a www.castelldefelsturisme.com\nVOLS FER DE ZOMBIE?\nDe ben segur als més grandets els hi agradarà aquesta proposta: formar part de la Zombie Walk de Sitges d'aquest dissabte vespre. A partir de les 12 h a la platja de San Sebastià maquillaran a tothom que ho vulgui i a partir de les vuit caminareu com un autèntic zombie pels carrers més cèntrics de la ciutat, www.cinemasitges.com\nTITELLES DE LA CASTANYERA\nDissabte al migdia a la Casa dels Entremesos (Plaça Beates, 2) hi podeu gaudir de l'espectacle de titelles “La castanyera”. Preu: 3 euros, www.lacasadelsentremesos.cat/\nCONTES PER ELS MÉS PETITONS\nDiumenge la gent de l'espai “L'Hora Lliure” (C/Mila i Fontanals, 50) ha organitzat una tarda de contes per els més petitons a càrrec de la companyia Rondallaire. Aquesta companyia ens presentarà l'espectacle de titelles “Lentament” on els protagonistes són el Cargol Bobé, el Cuc de Terra, les Mosques, etc. Recomanable per a infants de 1 a 3 anys. Preu: 2,90 euros, www.horalliure.com TALLERS FAMILIARS AL MACBA\nDissabtes i diumenges al MACBA (Plaça dels Angels, 1) hi organitzen tallers per fer en família. El d'aquest cap de setmana s'anomena “Art: conexions insolites”. No cal reserva ni inscripció prèvia. Places limitades. Preu: 3 euros. Activitat per a nens i nenes de 5 a 12 anys, www.macba.cat ESPECTACLE AL CASA ELIZALDE\nDiumenge al migdia al Centre Cívic Casa Elizalde podreu gaudir de l'espectacle infantil “La Granja més petita del món”. Preu: 3,75 euros. www.casaelizalde.com/espectacles/espectacles-familiars/\nFestes de Gràcia, ui quina por!!!\nDesprés de no sé quants dies suant la cansalada...(literalment, amb una xafogor més pròpia de juliol que finals de setembre) sembla que començarà a refrescar una mica. Canviarem els pantalons curts dels nanos per pantalons de xandall.\nI les ferides de guerra futbolística en forma de costres passaran a transformar-se en uns formidables forats als genolls. L'any passat el meu fill gran va fer el rècord: el primer dia d'estrenar un pantaló ja va fer un forat. I, és clar, els pegats van passar a ser part essencial de la família. Sempre els acabava agafant de color fosc perquè els altres eren una mica infantils per les seves 8 primaveres.\nFins que vaig descobrir a www.tusparches.com . Són pegats amb fons més elaborats amb mil formes i colors. Jo ja m'he reservat uns de pilotes de fútbol, com no??? I vosaltres?? Perquè anèu agafant el gustet aquest mes sortejarem un parell de pegats d'aquesta web. Envieu-nos un mail amb el vostre nom i un telèfon de contacte a elreidelacasa1@gmail.com\nEL POLIORAMA DES DE DINS...\nDiumenge pel matí tota la familia esteu convidats a visitar el Teatre Poliorama (La Rambla, 115) per dins i informar-vos de primera mà dels espectacles programats amb una divertida jornada de portes obertes. L'entrada és totalment lliure però cal apuntar-se al telèfon 93.432.43.69 o al correu reserves@viuelteatre.com\nPRIMER PAS PER SER UN BON SOMMELIER...ENTRENAR EL NAS!!!\nAmb motiu de la IV Setmana del Ví de DO d'Alella el dissabte pel matí a Can Manyé (Riera Coma Fosca, 42) els nostres nens i nenes podran participar en un curiós taller...un taller infantil d'aromes!!! Activitat per els més petits (a partir dels 4 anys) que, com si fos un joc, estimularà a la canalla a fer servir el nas per descobrir les olors de les fruites alhora que aprenen com és una vinya. A càrrec de la sommelier Rosa Vila. Cal fer inscripció al telèfon 93 540 87 23. Per més informació de les activitats heu d'entrar a www.doalella.cat/images/noticies/programa_setmana_vi13.pdf\nGRÀCIA AL CARRER\nCom cada primer dissabte d'octubre de cada any aquest dissabte es celebrarà “Gràcia al carrer”. Una jornada on les botigues del barri surten al carrer amb diferents activitats per tots els carrers. Passegeu i descobriu.\nDiumenge durant tot el matí podeu gaudir de la Festa dels Ocells al Centre d´Educació Ambiental de Can Coll (Ctra. Cerdanyola a Horta, Km. 2) . Us conviden a compartir un matí aprenent i gaudint amb tot un seguit d'activitats que tindran com a protagonista el món de les aus. Informació a www.parcnaturalcollserola.cat o al mail ci@parccollserola.net\nDissabte i diumenge aprofiteu algunes de les moltíssimes activitats de franc que us ofereix la 13a edició del Cap de Setmana Ibèric. Durant aquest dos dies podreu conèixer més la història dels Ibers a través de nombroses propostes pensades per a totes les edats. Mireu i remeneu dintre del seu extens programa www.mac.cat/Rutes/Ruta-dels-Ibers/Cap-de-Setmana-Iberic\nCOM VIUEN ELS ESQUIROLS\nDissabte pel matí hi organitzen una passejada al voltant del Centre d'Informació del Parc de Collserola, conduïda per un guia del parc amb l´eix temàtic de la vida dels esquirols. Prou curiosa per a nens i nenes petits. Apte per a tota la família. Les inscripcions es fan el mateix dia de la sortida al taulell del Centre. Preu: 1,75 euros i menors de 7 anys de franc. Més informació a www.parcnaturalcollserola.cat AL CAIXAFORUM\nAl Caixaforum dissabte han organitzat un taller per la pau basat en un original conta contes sobre un extraterrestre que sap trucs de màgia (Preu: 2 euros), www.agendacentrosobrasociallacaixa.es/\nDiumenge la gent de l'espai “L'Hora Lliure” (C/Mila i Fontanals, 50) ens convida a fer un tastet d'una Sopa de Contes. A les 18 h us fareu un fart de contes de tota mena. Preu: 3,90 h. www.horalliure.com\nTEATRE A CAN FELIPA\nDiumenge al migdia al Centre Cívic Can Felipa (C/Pallars, 277) ens ofereix l'oportunitat de veure una obra de teatre per els més petits de la casa. L'espectacle porta el nom de “L'ogret” i és un conte modern que reivindica la llibertat amb la què tots naixen. Recomanable a partir dels 6 anys. Preu: 4 euros . TITELLES EN CENTRES CÍVICS\nHi ha més centres cívics que us ofereixen propostes per a la canalla aquest diumenge. Al Centre Cívic Parc Sandaru (Buenaventura Muñoz, 21, www.ccparcsandaru.cat/programacio-llistat.php?idTipProgr=3 , les 11 h trobareu l'espectacle de titelles “Xefs” al preu de 4 euros i una hora més tard al Centre Cívic Casa Elizalde (València, 302, www.casaelizalde.com/espectacles/espectacles-familiars/ ) us oferiran també titelles amb l'obra “Maduuuuixes” al preu de 3,75 euros.\nTALLER DE JOCS A BATEAU LUNE\nDissabte a les 17:30 h els amics de Bateau Lune (Plaça de la Virreina, 7), el Fabian i l'Anna, han organitzat un taller de jocs anomenat “Lo que más me gusta del mundo”. Un viatge per tot el món de la mà dels protagonistes del conte, per a descobrir a que juguen els nens de cada continent. Preu: 3 euros. www.bateaulune.com\nCada primer diumenge de mes el Museu Marítim de Barcelona (www.mmb.cat )us ofereix l'oportunitat de fer una sessió amb el seu plantari digital. En aquestes sessions a més de conèixer les constel.lacions i els planetes us mostraran com la gent del mar s´ha fixatsempre en cel per navegar. Hora: 11:30 h, preu: 2,5 euros infants i 4 euros els adults. Cal reservar al mail reserves.mmaritim@diba.cat o bé al telèfon 93 342 99 20.\nEl novíssim Born Centre Cultural (El Born, al C/ Comercial ), a més de restes de la ciutat, el primer cap de setmana de cada mes acollirà espectacles de titelles. Dissabte per la tarda i diumenge al migdia ens presentaran sessions de titelles. Aquest cap de setmana toca el torn a l'espectacle “Pulcinella” de la cia italiana Gaspare Nasuto. Preu: 5 euros i per cada adult pot entrar de franc un infant menor de 8 anys, http://elborncentrecultural.bcn.cat/ca/node/283 També tenen tallers de joc per a nens i nenes de totes les edats al preu de 3 euros, informeu-vos en el http://elborncentrecultural.bcn.cat/ca/node/275?q=ca/node/277\nDissabte a les 12 h a la botiga Abacus (Francesc Macià, 60-64) hi haurà un taller de jocs de taula de franc per a nens i nenes a partir dels 7 anys.\nDissabte a les 17:30 h a la Plana l'equip de l'espai de jocs Diplodocus (www.elmicaquer.com) us conviden a una festa farcida de jocs i tallers per donar el tret de sortida al nou curs.\nDiumenge a partir de les 10:30 h al Parc de Can Solei i de Ca l'Arnús podreu participar a l'activitat “taller d'anellament d'ocells i construcció de caixes niu”. Aquesta activitat està adreçada a tots els públics i és gratuïta. Es tracta de reconèixer les aus que hi ha al parc, escoltar els seus cants i construir i col•locar caixes niu. Cal fer inscripció al telèfon de l’Àrea de Medi Ambient i Sostenibilitat, 93 483 29 89 (de dilluns a divendres de 9 a 14 hores).\nI des d'aquí felicitem a l'Escola Jungfrau que aquest dissabte per la tarda està de festa ja que celebren els seus primers 50 anys. Per molts anys!!!\nQuin nen no entraria?


La SGEAF obliga a portar una inscripció per a realitzar entrenaments a la muntanya\nEls federats i federades de la FEEC podran seguir fent entrenaments en el seu terreny de joc però ara i segons noves directrius de la Secretaria General de l’Esport i l’Activitat Física de la Generalitat estaran obligats a portar a més a més del certificat d’entrenaments, la llicència federativa i el full d’autoresponsabilitat, una inscripció a una prova.\nAquest decisió fuig de la idea de potenciar l’esport al país, ja que actualment moltes de les proves del calendari no han obert encara inscripcions degut a la sutuació d’incertesa en què ens trobem com a conseqüència de la pandèmia de la Covid-19.\nLa FEEC vol mostrar la seva sorpresa davant de la posició adoptada des de la SGEAF. El DOGC núm 8335 SLT 275/2021 que segueix en vigència i la seva pròrroga actual obre la possibilitat als entrenaments federats per a preparar les competicions federatives que siguin classificatòries per a competicions estatals o internacionals i en cap cas especifica que s’hagi de justificar amb una inscripció.\nLa mateixa SGEAF ha permès la realització de campionats estatals i internacionals a Catalunya on ha prohibit campionats catalans. L’única raó sanitària explicada és la nul·la competència de la SGEAF sobre els campionats estatals i internacionals.\nSeguint la directriu marcada des de la Secretaria General de l’Esport i l’Activitat Física i les normes establertes des del Procicat, la FEEC ha emès certificats únicament a aquells esportistes federats que preparen competicions estatals, internacionals o copes catalanes i campionats de Catalunya permesos i classificatoris.\nHi ha competicions, com el mateix Campionat de Catalunya a l’Olla de Núria, que encara no ha obert inscripcions per aquest motiu des de la FEEC defensem la necessitat d’una rectificació, ja que una prova de muntanya no es pot preparar amb un curt marge d’entrenaments.\nEn els pròxims mesos les proves de les copes catalanes de curses per muntanya, raquetes de neu, escalada i esquí de muntanya tornaran a arrencar després de l’aturada obligada del darrer any. Totes les proves seguiran els protocols elaborats des de la mateixa federació i aprovats des de la UFEC, la SGEAF i el Procicat.\nLa FEEC en tot moment ha estat capdavantera en la defensa de les mesures proposades per a combatre la pandèmia de la Covid-19 i ha defensat les postures sanitàries establertes quan aquestes han mantingut una coherència durant el darrer any.\nCom a federació de muntanya som la tercera federació esportiva del país amb pràcticament 43.000 federats anuals i amb més de 120 proves esportives arreu del país cada temporada.\nSom una federació arrelada al territori i amb àmplia representació de federats i federades arreu de Catalunya.\nEls nostres valors sempre seran els de la defensa del medi, la solidaritat i la defensa de la cultura de muntanya i del país.\nEls nostres esportistes però tenen un espai d’entrenament poc concret i no delimitat i les mesures establertes tallen la seva projecció i les seves possibilitats establint un greuge comparatiu important amb altres esports.\nEl nostre terreny de joc no té tanques, ni línies, ni xarxes. El nostre terreny de joc és la muntanya i per a preparar les nostres competicions els esportistes necessiten poder entrenar-se en el terreny en què competeixen.\nTot i el decret d’estat d’alarma la llicència federativa de la FEEC seguirà en vigència i per tant seguirà donant cobertura als federats i federades. Els federats han de tenir actualitzada la llicència de 2021.\nLa FEEC estrena dos nous cursos federatius\n“En Pui, el pollet de gall fer, té un missatge per a tu” - Conte il·lustrat


Una trilogia dona estratègies a l'abast de tothom per recuperar la seva salut\nL'investigadora científica vendrellenca, Mery Ruíz Cendonya, publica '4 Gramos', 'La auténtica MICROrevolución!' i 'Diabetis versión 2.0'\nL'autora de la trilogia, Mery Ruíz Cendoya, és veïna del Vendrell CEDIDA\nDissabte, 20 abril 2019 09:41\nL'investigadora i llicenciada en Farmàcia i Boquímica, Mery Ruíz Cendonya, resident al Vendrell, ha completat els tres volums d'una triologia dedicada a la salut: '4 Gramos', 'La auténtica MICROrevolución!' i 'Daibetis versión 2.0'. L'autora s'enfoca a través d'aquesta trilogia en estratègies a l'abast de totes les persones per recuperar la seva salut.\nEl primer llibre de la Trilogia de la salut, '4 Gramos', té per objectiu donar poder a les persones perquè cadascú pugui realitzar, amb coneixement, la seva pròpia tria d'aliments. Mery Ruíz Cendonya explica que en el llibre, "el lector trobarà veritats que tots hauríem de saber per poder millorar la nostra salut, veritats sobre els sucres, sobre els edulcorants, el gran engany del colesterol, els greixos saturats i molt més".\nEl segon volum de la Trilogia, titulat 'L'autèntica MICROrevolución!' vol mostrar i demostrar l'impacte del microbioma humà sobre la nostra salut i benestar en general. En aquest llibre, el lector descobrirà l'univers microbià que es troba dins d'ell i com ha de cuidar-lo, mimar-lo i alimentar-lo per poder gaudir d'una salut de ferro.\nCompleta la trilogia el tercer i darrer volum, 'Diabets versión 2.0', que comença amb una pregunta; "Sabíeu que la Diabetis tipus 2 es pot revertir?" L'autora dona resposta a aquesta pregunta: "SÍ, la diabetis tipus 2 es pot revertir". El lector entendrà clarament tot el que implica la Diabetis tipus 2 i les estratègies per revertir-ho. "Una malaltia que ens van dir que era per a tota la vida i ara la ciència sap que la Diabetis tipus 2 es pot revertir", defensa l'investigadora.\nPer Mery Ruíz Cendonya, aquesta trilogia "ens parla d'esperança, d'aconseguir un món cada dia més sa, amb molta energia i vitalitat". L'autora es considera "una persona a qui li encanta llegir i bàsicament sóc molt curiosa". Confessa que "durant molts anys vaig buscar respostes als meus Per què? Per què la gent està malalta, per què uns pateixen de diabetis, altres de malalties cardiovasculars, altres Parkinson, altres Alzheimer, altres migranyes i un llarg etccccccc..."\nL'autora recorda que "quan vaig trobar les respostes a tots els meus perquès, van néixer dins meu unes ànsies de compartir-ho amb tothom i vaig prendre la ferma decisió que faria tot el que estigués a les meves mans per complir amb el meu desig més profund", com ara la publicació dels tres llibres, i conclou: "el meu objectiu és transmetre els meus coneixements perquè la gent pugui usar-lo per al seu propi benestar".\nEls tres volums de la trilogia:\nMery Ruíz Cendoya és Llicenciada en Farmàcia i Bioquímica. Va fer el Màsters en Microbiologia per la Universitat de Concepció i el Màster en Psiconeuroinmunoendocrinología Clínica i Nutrició Ortomolecular per la Universitat de Barcelona. També va fer el Doctorat en el Departament de Ciències Mèdiques Bàsiques a la Universitat Rovira i Virgili (URV).\nEn resum, l'autora és Investigadora científica de formació, professió i vocació.


La Generalitat llança un portal per conèixer el nivell de radiació "en temps real" a 36 punts de Catalunya\nImatge d'arxiu de la central nuclear d'Ascó, a la Ribera d'Ebre NÚRIA TORRES / ACN\nDimarts, 14 Juny 2022 22:17\nLa Generalitat de Catalunya ha posat en marxa un portal web amb informació "en temps real" de la radiació ambiental arreu del territori. Segons ha detallat aquest dimarts el Departament d'Empresa i Treball, aquest cercador es nodrirà de la informació que generen les 36 estacions de mesura que hi ha al país, integrades en la Xarxa de Vigilància Radiològica Ambiental (XVRAC). Aquests punts actualitzen les seves dades cada deu minuts els 365 dies de l'any i estan pensats per alertar del risc radiològic potencial per a la població. "Detecten l'evolució d'elements radioactius i dels nivells de radiació, tant ambiental com possibles emanacions d'origen artificial", ha apuntat el Govern en una nota de premsa.\nAixí mateix, el punt de Catalunya amb una radiació més elevada es troba a la localitat ebrenca de Garcia, amb 91,2 nSv/hora a les quatre de la tarda d'aquest dimarts. Al costat de la central d'Ascó, per exemple, diverses estacions mostraven indicadors entre els 72 i els 80 nSv/hora.


Redford, Robert , Duvall, Robert , Close, Glenn , Levinson, Barry\nAdaptació d'una novel·la de Bernard Malamud sobre les dificultats que troba un jugador de beisbol, amb un do natural, per arribar a triomfar al llarg de dues décades de la seva vida.\nCostner, Kevin , Preston, Kelly , Raimi, Sam\nMadrid : Universal, 2003\nBilly Chapel és una estrella del beisbol que ha jugat als Tigres de Detroit durant 20 anys. Quan menys s'ho espera, el club li anuncia els seus plans de traslladar-lo a un altre equip. Per si fos poc, la seva dona està a punt d'abandonar-lo.\nEastwood, Clint , Adams, Amy , Timberlake, Justin , Lorenz, Robert\n[Madrid] : Warner Bros,, cop. 2013\nGus Lobel (Clint Eastwood) ha estat, durant dècades, un dels millors descobridors de talents del món del beisbol. Però ara, a causa de la seva avançada edat i de la seva pèrdua de visió, la directiva del Club on treballa comença a posar en dubte les seves decisions; per això decideix viatjar amb la seva filla fins Atlanta per veure el que ha de ser el seu darrer descobriment. Però la relació entre pare i filla ha estat sempre conflictiva...\nShelton, Ron , Costner, Kevin , Sarandon, Susan\nRobbins i Costner, es disputaran l'amor d'una madura i atractiva animadora d'equip (Sarandon). Cada primavera, Annie, animadora del equip del beisbol "Los Búfalos" de Durham, elegeix un jugador per a educar-lo. Aquesta temporada té dos candidats: el veterà i el nou. Ambdós ténen qualitats però elles decideixen...\nMiller, Bennett , Pitt, Brad , Hill, Jonah , Hoffman, Philip Seymour\nMadrid : Sony, cop. 2012\nBilly Beane (Brad Pitt) és el màxim responsable d'un equip de beisbol d'Oakland que perd temporada rera temporada- Decidit a rellançar l'equip, i amb l'ajuda del jove economista Peter Branc (Jonah Hill), farà servir tot tipus d'estadístiques per fitxar els jugadors que li semblin més adequats. Un mètode que no és compartit ni pels seus companys, ni per l'entrenador de l'equip...\nNominada a 6 Òscars l'any 2011, a 4 Globus d'Or i a 3 BAFTA


Els símptomes d’esclerosi múltiple milloraven amb fruites i verdures - 2019\nPrincipal / Notícies / Els símptomes d’esclerosi múltiple milloraven amb fruites i verdures\nEls símptomes d’esclerosi múltiple milloraven amb fruites i verdures\nSegons un estudi nou publicat a la gent, es pot relacionar una dieta saludable amb fruites, verdures i grans sencers amb una discapacitat reduïda i menys símptomes d'esclerosi múltiple. Neurologia.\nEls investigadors diuen que una dieta saludable pot ajudar a millorar els símptomes i la discapacitat de les persones amb EM.\nAl juliol, Notícies mèdiques d'avui Va examinar l’evidència de la dieta de Swank, desenvolupada a la dècada de 1950 com a tractament per a persones amb esclerosi múltiple (EM). Els defensors de la dieta de Swank creuen que poden reduir la freqüència de les explosions i disminuir la gravetat dels símptomes relacionats amb la malaltia.\nPerò la Societat Nacional d'Esclerosi Múltiple afirma que actualment no hi ha prou evidència per recomanar una dieta tan bona per a les persones amb EM.\nL'autor del nou estudi, Kathryn C. Fitzgerald, que treballa a la Johns Hopkins School of Medicine de Baltimore, MD, reconeix que no hi ha proves sobre la influència potencial que pot tenir la dieta en els símptomes de la SM.\n"Les persones amb EM solen preguntar-se si hi ha alguna cosa que puguin fer per retardar o evitar la discapacitat", explica Fitzgerald, "i molta gent vol saber si la seva dieta pot tenir un paper, però hi ha pocs estudis que han investigat això".\nLa discapacitat severa es va reduir en un 20 per cent\nPer examinar el paper que pot tenir la dieta en els Estats Units, l'equip de Fitzgerald va examinar qüestionaris completats per 6.989 persones amb EM com a part del registre del Comitè de Recerca d'Amèrica del Nord.\nA més de proporcionar informació sobre el seu estil de vida, pes i activitat física, i si fumen o no, se'ls va preguntar si havien tingut una recaiguda de símptomes de la SM en els últims 6 mesos.\nEls participants també van informar del seu nivell de discapacitat i de la severitat dels seus símptomes per a la fatiga, el dolor, la mobilitat i la depressió.\nEls participants del grup que es considerava tenir la millor dieta menjaven una mitjana d’1,7 porcions de cereals sencers i 3,3 porcions de fruites, verdures i llegums al dia.\nEls participants del grup que es va considerar que tenia la pitjor dieta van menjar una mitjana de 0,3 porcions de cereals integrals i 1,7 porcions de fruites, verdures i llegums al dia.\nDesprés d’adaptar els resultats per a factors de confusió, com l’edat i el temps que els participants han tingut l’EM, l’equip va trobar que les persones del grup amb la dieta més saludable eren un 20 per cent menys propenses a tenir una discapacitat física més greu que les persones del grup. la dieta menys saludable.\nEl nou estudi també informa que "les persones amb un estil de vida saludable global eren gairebé el 50 per cent menys propenses a tenir depressió, un 30 per cent menys probable que tinguin fatiga severa i que més del 40 per cent menys tingués dolor que les persones que no tinguessin salut estil de vida ".\n"Tot i que aquest estudi no determina si un estil de vida saludable redueix els símptomes de la SM o si tenir símptomes greus fa que sigui més difícil per a les persones que es dediquin a un estil de vida saludable, proporciona evidència del vincle entre ambdós", conclou Fitzgerald.\nNo obstant això, els participants en aquest estudi van ser majoritàriament blancs vells que havien estat diagnosticats amb EM durant 20 anys com a mitjana. Això vol dir que, malgrat que es van incloure en l’estudi persones amb tot tipus d’EM, els resultats no s'apliquen a totes les persones que tinguin la malaltia.\nEls autors confirmen que una altra limitació de l’estudi és que el seu disseny no proporciona una idea de si les dietes saludables influeixen en els símptomes de l’EM en el futur.


Les mascaretes s'acomiaden dels carrers i tothom creua els dits per un adéu definitiu - Canal Terrassa\nLes mascaretes s’acomiaden dels carrers i tothom creua els dits per un adéu definitiu\nRamon VilajosanaData: 10/02/22\nJa no cal portar mascareta en espais exteriors. Aquests elements tan icònics de la pandèmia han deixat de ser obligatoris a l’aire lliure i, des d’aquest dijous al matí, moltes persones ja anaven pel carrer amb el rostre descobert.\nLa mesura ha estat molt ben rebuda per bona part de la ciutadania, després de gairebé 50 dies seguits amb l’obligació de dur la mascareta per la via pública. Tot i així, encara hi ha qui prefereix ser prudent i reduir tot el que es pugui el risc de contagi.\nEspanya és un dels últims països europeus que deixa enrere l’obligatorietat de la mascareta a l’aire lliure. A partir d’ara, només caldrà dur-la a l’exterior en actes multitudinaris que es facin a peu dret, o en els casos que no es pugui mantenir una distància mínima d’un metre i mig.\nIncendi en un pis a Ca n’Aurell\nL’oci nocturn podrà reobrir a partir d’aquest dijous a la mitjanit


"Persianes amunt amb idees noves" - Can Calderon\nInici → Articles temàtics → Cooperació → “Persianes amunt amb idees noves”\n“Persianes amunt amb idees noves”\nA La Vanguardia d’aquest dilluns 17 de juny es va publicar un article amb el títol que hem donat a aquest post. En ell s’expliquen unes experiències molt interessants que s’estan portant a terme a Barcelona i que són fruit de la col·laboració entre comerciants i artesans locals.\nJunts han estat explorant fórmules creatives que ajudin en la lluita per la supervivència del comerç i han trobat un camí que beneficïa tothom sense perjudicar ningú, a través de la cooperació, les idees de comerç just local i el consum sostenible i respectuós amb el medi ambient.\nUs expliquem un dels exemples.\nGrosso modo, el que fa el comerç és oferir a artesans i artistes espais de lloguer en els quals posen a la venda la seva obra a canvi d’una petita quantitat mensual. Per aquest preu, el creador té l’espai, la gestió i el personal a càrrec de la botiga; el creador marca el preu de venda de les seves peces i se l’emporta íntegre, ja que la botiga ni altera les tarifes ni es queda comissions per la gestió. La idea és que el lloguer de l’espai permeti obtenir un ingressos que garanteixin la continuïtat de la botiga es vengui més o es vengui menys.\nA l’article en parlen de 4 experiències diverses que, en el fons, comparteixen filosofia. Per què conegueu millor de qué es tracta, us convidem a visitar la pàgina d’un aquests comerços, es diu Oslobcn i ja ha estat replicat per altres emprenedors.\nEscrit per Can Calderon el 19 de juny de 2013 / Cooperació / Escriure un comentari\nEtiquetes:Comerç, Cooperació, estrategies comercials\nJoan Carles Calbet president de Comertia, l’associació d’empreses de comerç al detall\nLocals buits, aparadors vius\nEspai televisiu interessant a la 2: Tinc una idea\nEmprenedoria Innov!2011 internacionalització prèstecs Gestió empresarial cooperació empresarial Informàtica Comerç Empreses Consultoria Economía circular emprenedors Joan Carles Calbet col·laboracions d'empreses agora aeronàutica grups de treball pràctiques en empreses vendes presentacions d'empresa TIC adwords Màrqueting on-line ACKSTORM empresa de Viladecans Comunicació Formació Autònoms empreses de Viladecans Tecnologia Control de costes reflexió del divendres Jornada Innobaix contractació promoció Habilitats directives Ajuts i subvencions oportunitats de negoci Finançament Ser empresario Gremi d'Hostaleria de Viladecans Innovació Màrqueting eficiència energètica Control de gestió Cooperació tallers Bitàgora xarxes socials formació empresarial


Parcs infantils | Càmping Sènia Cala Gogo\nParcs Infantils Cala Gogo\nSènia Cala Gogo és un càmping dissenyat perquè gaudeixis d'unes vacances en família. A Cala Gogo disposem de diferents parcs infantils, distribuïts per tot el càmping. Així, reservis l'allotjament que reservis, sempre tindràs un parc infantil prop.\nSi realment vols estar molt a prop d'un parc infantil pots consultar la zona privada en què es troben els Mobil Home Croma, Croma Gold i Croma Plus, ja que al bell mig de tots els Mobil Home n'hi ha un. De fet, podràs veure als teus fills jugant al parc des de la terrassa.\nSi vens en caravana, autocaravana o furgoneta pots consultar les parcel·les més properes als parcs infantils al mapa de càmping. Encara que si és més còmode per a tu, també ens pots trucar-nos i t'ajudarem a triar la teva parcel·la.\nA més, en el nostre SENI CLUB trobaràs molts amics amb qui jugar, fer tallers i moltes altres coses més.


Maneta i lideratge (5-1) | Oriol Tortajada | BARCELONA | Barça | L'Esportiu de Catalunya\nManeta i lideratge (5-1) Maneta i lideratge (5-1) Maneta i lideratge (5-1) Maneta i lideratge (5-1) + Maneta i lideratge (5-1) E-mail\nBARCELONA - 20 octubre 2020 22.52 h\nL’equip celebrant un dels gols d’aquesta nit al Camp Nou FCB.\nManeta i lideratge (5-1) Maneta i lideratge (5-1) Maneta i lideratge (5-1) Maneta i lideratge (5-1) Maneta i lideratge (5-1) E-mail\nGran carta de presentació del Barça en aquesta nova edició de la Champions. Dolça estrena amb golejada contra el Ferencváros i assalt al primer lloc del grup G per millor goal avarage respecte la Juve, que ha fet la feina també en la seva visita a Kíev.\nEl Ferencváros ha mostrat les urpes en els primers vint minuts de joc, amb dos avisos molt seriosos que han alertat el Barça. Un gol anul·lat a Tokmac Nguen per fora de joc i una pilota a la fusta per part d’Isael, després d’una altra gran acció de Nguen, han despertat a un Barça que ha anat de menys a més en el partit.\nEl primer gol del partit ha arribat en el minut 27, després d’una gran acció personal de Messi, sol contra el món, que ha acabat en un penal clar comès per Kovacevic. L’argentí ha estat l’encarregat d’executar la pena màxima i ha inaugurat el marcador. Messi ja havia avisat en el minut 16, amb un xut amb rosca refusat per Dibusz, en una acció en què Messi havia connectat molt bé amb Ansu.\nAnsu Fati ha estat un dels noms propis del partit. Seu ha estat el segon gol de la nit, després d’una bona connexió amb De Jong i una gran finalització amb la cama dreta (41’). Abans ja havia obligat a intervenir al porter del Ferencváros amb una rematada de primeres, després d’una assistència de Trincao. Abans del gol d’Ansu Fati, Messi havia estavellat una pilota al travesser (36’).\nAnsu Fati ha tornat a aparèixer a l’inici de la segona part. Brutal assistència d’esperó des de dins l’àrea per habilitar a Coutinho, que ha afusellat el porter del Ferencváros amb un xut ras i sec (51’).\nAmb el 3-0 Koeman ha aprofitat l’avinentesa per fer un triple canvi i donar entrada a Pedri, Junior i Dembélé. Però una expulsió de Piqué amb targeta vermella directa ha donat vida a l’equip de Rebrov. Piqué ha estirat de la samarreta a Nguen sent últim home i l’àrbitre no ha dubtat i ha xiulat penal. Kharatin no ha perdonat i ha superat Neto des dels onze metres.\nTot i jugar amb deu homes el Barça ha tornat a marcar i ha sentenciat el partit si és que no ho estava. Gran jugada personal de Dembélé per la banda dreta desfent-se de diversos rivals, passada enrere al cor de l’àrea i rematada al fons de la xarxa d’un Pedri, que igual que Trincao i Ronald Araújo, debutava avui en la Champions (82’).\nDembélé ha assistit Pedri en el quart i Messi ha assistit Dembélé en el cinquè. El francès ha rebut un regal de l’argentí a l’interior de l’àrea i no ha perdonat. Maneta i cap a casa. Gran victòria coral del Barça i bon assaig de cara al clàssic.


18/10/2019 - 06:20h\nData de l'anunci : 18-07-16\nDins del procediment de regularització cadastral que actualment és d’aplicació al municipi de Sant Climent de Llobregat (Resolució de 27 de juliol de 2015 de la Direcció General del Cadastre publicada al BOE el dia 30 de juliol de 2015) , us informem que la Gerència Regional començarà a enviar als titulars cadastrals corresponents, les notificacions dels expedientes de regularització cadastral que s’han iniciat en aquest municipi, tal i com s’estableix a la Disposició addicional tercera del Real Decret Legislatiu 1/2004, de 5 de març, pel qual s’aprova el Text refós de la Llei del Cadastre Immobiliari.\nLes possibles reclamacions que es puguin plantejar pels interessats en aquest municipi, contra els acords d’alteració cadastral derivats de l'esmentat procediment de regularització cadastral, es podran presentar mitjançant un model específic, i així mateix rebre informació, a les Oficines Municipals en horari d’atenció al públic.\nSant Climent de Llobregat, 14 de juliol de 2016.\nLa incorporació al Cadastre Immobiliari dels immobles urbans i dels immobles rústics amb construcció, així com de les alteracions de les seves característiques, en els supòsits d'incompliment de l'obligació de declarar de manera completa i correcta les circumstàncies determinants d'una alta o modificació, per tal de garantir l'adequada concordança de la descripció cadastral dels béns immobles amb la realitat immobiliària.\nText refós de la Llei del Cadastre Immobiliari, aprovat pel Reial Decret Legislatiu 1/2004, de 5 de març: Disposició Addicional tercera.\nLa Direcció General del Cadastre, Gerències del Cadastre.\nPublicació al "Butlletí Oficial de l'Estat" de la resolució de la Direcció General del Cadastre\nAudiència als interessats, en cas necessari\nRequeriment, en cas necessari\nLiquidació de la taxar\nNotificació de la resolució juntament amb la liquidació de la taxa\nEn cas que no hi hagi tercers afectats pel procediment, aquest s'inicia directament amb la notificació de la proposta de regularització, que s'acompanya de la liquidació de la taxa.\nTaxa de regularització cadastral\nLa regularització de la descripció cadastral dels béns immobles resultant d'aquest procediment comporta la liquidació de la taxa de regularització cadastral, tribut de caràcter estatal.\nLa quantia d'aquesta taxa és de 60 euros per cada un dels immobles objecte de regularització. Ha de ser abonada per qui tingui la condició de subjecte passiu de l'Impost sobre Béns Immobles en l'exercici en què s'hagi iniciat el procediment de regularització cadastral.\nSis mesos des que es notifiqui als interessats l'acord d'inici o la proposta de regularització.\nEfectes de la falta de resolució en termini\nCaducitat de l'expedient i arxiu d'actuacions.\nLa resolució del procediment no posa fi a la via administrativa. En el termini d'un mes des de la notificació de la resolució es pot interposar:\nReclamació economicoadministrativa davant el Tribunal Econòmic-Administratiu Regional o Local. Si el valor cadastral de l'immoble excedeix de 1.800.000 euros, aquesta reclamació es pot interposar directament, davant el Tribunal Econòmic-Administratiu Central.\nAmb caràcter potestatiu i previ a la reclamació economicoadministrativa es pot interposar recurs de reposició davant la Gerència del Cadastre que va dictar l'acte, no és admissible la interposició simultània d'ambdós recursos.


Impulsar els mercats a termini i reduir el pes del mercat espot donaria més estabilitat als preus de l’electricitat i garantiria la inversió necessària en renovables per complir els objectius el 2030 - Fundación Naturgy\nInici / Actualitat / Energia i medi ambient / Impulsar els mercats a termini i reduir el pes del mercat espot donaria més estabilitat als preus de l’electricitat i garantiria la inversió necessària en renovables per complir els objectius el 2030\nEl foment del mercat a termini, avalat per la celebració de subhastes, és necessari per aconseguir un senyal de preu estable en el temps que beneficiï tant els promotors de projectes de renovables com els consumidors. És una de les conclusions de l’informe “Els mercats majoristes elèctrics i la seva adaptació a la transició energètica”, elaborat per PwC i publicat per Fundació Naturgy. El document fa propostes per emprendre la reforma dels mercats majoristes d’electricitat, davant del repte de la integració massiva de renovables vinculada a la transició energètica.\nL’informe parteix de la premissa que, “perquè tots els consumidors disposem d’un subministrament de qualitat i que s’ajusti al nostre nivell de demanda, el sistema elèctric necessita garantir tres elements indispensables: energia; potència, perquè la quantitat d’energia que ens arriba a cada instant sigui la que esperem, i serveis, perquè l’electricitat ens arribi amb seguretat i qualitat”, explica Oscar Barrero, soci líder del sector Energia de PwC i un dels autors de l’informe.\nEl mercat elèctric espanyol actual està dissenyat, fonamentalment, en funció de la generació tèrmica convencional, que pot aportar aquests tres elements (energia, potència i serveis). D’altra banda, no totes les noves tecnologies renovables són capaces de subministrar-los de manera simultània, per la qual cosa s’haurien de generar mercats diferenciats que els garanteixin, generant senyals de preu eficients per assegurar fermesa, flexibilitat i seguretat. “Aquesta reforma permetria fer front als reptes de la transició energètica i a la intermitència de la generació renovable, a més de convergir amb la resta d’Europa,” segons Barrero.\nMés mercats termini i menys mercat espot\nSegons PwC, “Espanya necessita disposar d’un mercat a termini líquid i profund, ja sigui mitjançant la negociació de contractes de compravenda a llarg termini o fomentant els mercats actuals.” En aquest sentit, consideren que el mercat espot hauria d’adquirir “el rol d’un mercat d’ajustament”, i d’aquesta manera deixar de ser “l’element primordial en la fixació del preu”.\nEn la majoria dels països europeus, a diferència d’Espanya, l’electricitat es negocia principalment en mercats a termini, la qual cosa permet aconseguir una estabilització de preus més important. A França, Alemanya i el Regne Unit, el volum negociat al mercat espot va suposar només el 24%, el 39% i el 55% de la demanda total elèctrica el 2019. “A Espanya s’hauria d’eliminar l’obligatorietat de pas de l’electricitat pel mercat espot, ja que resta liquiditat al mercat a termini”, explica Barrero.\nAixí mateix, l’estudi advoca per establir un equilibri entre el mercat de PPA (acords de compravenda) i les subhastes de capacitat renovable. “Les subhastes permeten controlar la capacitat màxima renovable instal·lada, n’estabilitzen la remuneració i redueixen els riscos associats a aquestes plantes”, explica Barrero. “Tanmateix, un disseny desproporcionat de les subhastes pot dificultar el desenvolupament dels mercats a termini, la qual cosa impediria el desenvolupament creixent de PPA”, prossegueix Terral, que afirma que “les subhastes només serien recomanables en moments de baixos preus de l’electricitat i inestabilitat”.\nEls autors consideren que Espanya podria adoptar una sèrie de tendències europees i que encara impulsarien més el paper dels mercats d’ajustament, donant cabuda a nous participants com ara “els generadors renovables a gran escala o les solucions d’emmagatzematge en bateries, així com recursos energètics distribuïts com ara la gestió de la demanda, l’emmagatzematge de bateries a petita escala i la generació renovable distribuïda”.\nAixí mateix, és necessària també l’aprovació d’un mercat que asseguri una capacitat ferma i flexible per cobrir les puntes de demanda i asseguri el subministrament elèctric davant de la variabilitat de la generació renovable.\nPaïsos com el Regne Unit, França, Alemanya i Itàlia ja tenen els seus mercats de capacitat operatius, que els permeten participar en tecnologies com les renovables, l’emmagatzematge i la demanda, segons recull l’informe. Espanya ja ha començat a fer passos perquè també sigui una realitat, amb la recent audiència pública del Ministeri per a la Transició Ecològica per crear un mercat de capacitat que incentivi la inversió en emmagatzematge i la fermesa del sistema elèctric.\nEls experts aposten pels mercats a termini\nDesprés de la presentació de l’informe, que ha tingut lloc aquest matí, s’ha fet una taula rodona en què han participat representants del Ministeri per a la Transició Ecològica (MITECO), OMEL REE i CNMC, que han coincidit en la necessitat de fomentar els mercats a termini, i de desenvolupar més els mercats de capacitat i els mercats d’ajustament per integrar les energies renovables que s’estan incorporant al sistema.\nEl director general de Política Energètica i Mines del MITECO, Manuel García Hernández, ha assegurat que el regulador s’enfronta al repte del principi de neutralitat de tecnològica, “però cap tecnologia no és general i comparable”, i en aquest sentit ha destacat la importància de guiar-se per criteris d’eficiència i eficàcia. García Hernández ha afirmat que és necessari “regular nous models de negoci innovadors, però la realitat sempre va per davant, i per això necessitem models de regulació més flexibles”.\nPer la seva banda, la presidenta d’OMEL, Carmen Becerril, ha recordat que el concepte del mercat marginalista va ser un dels grans protagonistes del procés de liberalització. “Ha evolucionat, però també és una de les eines bàsiques del procés de transició energètica, amb canvis com la regulació quarthorària del mercat i la celebració de subhastes paneuropees,” ha afegit. En relació amb la volatilitat dels preus, Becerril ha assegurat que “posa de manifest la transparent formació de preus que hi ha al mercat; un altre debat és en quina mesura el consumidor pot assumir aquesta volatilitat”, i ha apuntat que “contra la volatilitat, l’antídot serien les solucions del mercat a termini”.\nTomás Domínguez, director d’Operació de REE, ha destacat com un dels reptes del sistema que, en el futur, “possiblement les noves energies renovables que vagin entrant hauran de continuar participant amb més intensitat en els serveis de balanç, i una peça fonamental són els mecanismes de capacitat”. “Hem de tenir una eina potent que permeti ajustar aquesta potència ferma i flexible que sempre necessita el sistema, amb garanties de sostenibilitat econòmica que permeti que el sistema funcioni de manera segura,” com ho ha fet fins ara, ha afirmat Domínguez.\nD’altra banda, Esther Espeja, subdirectora de Mercats Derivats de la CNMC, en el seu rol de supervisora del mercat, ha afirmat que, igual que la regulació, “la supervisió també ha de ser flexible per adaptar-nos al nou disseny dels mercats. És un gran repte. Hem passat, per exemple, d’un mercat local intradiari amb subhastes a un mercat continu amb la resta d’Europa, i la intel·ligència artificial s’està incorporant a la gestió dels mercats”.


Trilla avisa que caldrà plantejar-se una reculada en la desescalada si els indicadors segueixen empitjorant - Empordà\nACN 05.12.2020 | 17:12\nEl cap del Servei de Medicina Preventiva i Epidemiologia de l'Hospital Clínic de Barcelona, el doctor Antoni Trilla. Laura Fíguls\nEl cap del Servei de Medicina Preventiva i Epidemiologia de l'Hospital Clínic de Barcelona, el doctor Antoni Trilla.\nEl cap d'Epidemiologia de l'Hospital Clínic, Antoni Trilla, ha avisat aquest dissabte que caldrà plantejar-se una reculada en la desescalada si els indicadors segueixen empitjorant. "És una situació que s'ha de plantejar, segur que el Govern la té plantejada", ha apuntat en declaracions a Rac1, on ha apuntat que si es decideix optar per mesures més dràstiques "caldrà valorar on s'ha produït l'augment de contagis i actuar en aquests indrets".\nTrilla ha reconegut "certa contradicció" en el fet de demanar la mínima mobilitat a tothom i també el desig de poder celebrar el Nadal. En aquest sentit, ha indicat que si les festes van malament, hi haurà segur tercera onada.\nAlhora, també ha mostrat preocupació pel fet que hi hagi un gruix important de la societat que vulgui esperar a posar-se la vacuna. Trilla ha apostat per fer molta pedagogia i ha defensat actuar amb "solidaritat social". "Si deixem que només es vacunin els que tenen major risc i els sanitaris la pandèmia continuarà", ha alertat.\nProtecció Civil adverteix que la pandèmia «és incompatible amb les cavalcades».\nLlum verda a l'adquisició de les vacunes de Janssen, Moderna i CureVac.


Inscriu-te a la I Jornada "Mitjans de comunicació i llengua a Menorca" | Plataforma per la Llengua\nJornada Mitjans 2020\nInscriu-te a la I Jornada "Mitjans de comunicació i llengua a Menorca"\nLa presència i vitalitat de la llengua catalana en els mitjans de comunicació de l'illa de Menorca és, de fa dècades, irregular i desigual segons els tipus de mitjans, suports i procedència. Així, si bé en els mitjans de comunicació de ràdio i televisió propis de l'illa la llengua catalana ha obtingut quotes de certa normalitat, en el cas dels mitjans de comunicació distribuïts a Menorca però externs a l'illa -en el suport que sigui-, i, sobretot, en el cas dels mitjans de comunicació escrits -paper o digital-, tot i recollir continguts en català, s'hi pot detectar una presència i vitalitat de la llengua pròpia de Menorca molt reduïda. Arran d'aquest panorama, la Plataforma per la Llengua de Menorca organitza la I Jornada de debat "Mitjans de comunicació i llengua a Menorca" (#MitjansMenorca).\nEl periodista menorquí Bep Joan Casasnovas parlarà amb diferents veus expertes del panorama periodístic menorquí i d'arreu del domini (entre elles, dels diaris Menorca, Segre i Regió 7) per posar sobre la taula la possible solvència i viabilitat d'un mitjà de comunicació de premsa diària en català a Menorca.\nVols assistir a l'acte? Fes la inscripció al formulari que trobaràs aquí sota.\nNombre de persones que assistireu**\n**Pots inscriure un màxim de dues persones per registre\nLes dades personals que ens faciliteu a través d'aquesta butlleta / formulari d'inscripció seran incorporades a la nostra base de dades i seran tractades de manera confidencial PLATAFORMA PER LA LLENGUA i PLATAFORMA PER LA LLENGUA EUROPA amb la finalitat de dur a terme la vostra inscripció.\nAixí mateix, podrem comunicar-nos amb vós per via electrònica o telefònica, basant-nos en l'interès legítim de PLATAFORMA PER LA LLENGUA I PLATAFORMA PER LA LLENGUA EUROPA, per comunicar-vos informació sobre la vostra inscripció a la nostra entitat, així com novetats, activitats, campanyes o actes organitzats per PLATAFORMA PER LA LLENGUA i PLATAFORMA PER LA LLENGUA EUROPA, i altres comunicacions que puguin resultar del vostre interès.


A Catalan Obsession - VilaWeb\nLa publicista nord-americana Adina Rose Levin té una obsessió per qualsevol cosa relacionada amb Catalunya\nUi ui ui l'Adina Rose Levin. Quina energia que desprèn! Aquesta jove publicista de l'agència Seryno/Coyne, especialitzada a anunciar els espectacles de Broadway, és una de les ex-estudiants de català de la Columbia University de Nova York, i autèntica enamorada de la cultura catalana. N'hi ha prou de veure la seva fitxa a Linkedin ('Adina has an obsession with all things Catalan') o visitar la seva pàgina web ('Dancer, eternal city girl an catalanophile.') per veure que és cert. Quan te la trobes, es presenta amb un català fluïdíssim: 'M'encanta aquesta feina! Puc ser creativa i boja, i m'encanta fer anuncis i ser clever. I m'encanta publicitar-ho tot! A mi, entendre unes altres llengües em serveix per pensar que la gent té diverses maneres d'entendre un anunci. I especialment aquí, que no saps mai quina és la primera llengua de la gent' I també t'explica d'on li ve aquesta catalan obsession: 'Una amiga meva volia que aprengués castellà i volia anar a Barcelona, però no sola, i ella em va preguntar, vols anar a Barcelona? I jo, oh, sí, i vam fer l'intercanvi. Ella en una família de Barcelona i jo a Argentona. I després de tantes anades i tornades em vaig adonar que, si vols conèixer la cultura catalana, és imprescindible que aprenguis el català. Jo estava tipa d'haver de dir 'en castellano por favor!' Sentia molta ...anguish? això, angoixa, i quan vaig tornar, vaig veure que hi havia classes de català a Columbia University amb l'Elsa Úbeda, la millor professora del món. I des d'aleshores parlo català.'\nLi preguntaries coses, tu, però gairebé no t'ho deixa fer. Pura energia, no para de xerrar: 'Després de dos anys ja no puc parlar en castellà, que el sabia. Ha ha! Exagero, però fa un quant temps vaig visitar la família a Argentona i l'àvia de la família, que és de Madrid, ho va notar: No hablas el castellano como antes, eh... Mira, que ara el castellà em costa. Saps què faig cada dia per practicar el català? Sóc una mica boja, però jo miro capítols de 'La Riera'! Ahir en vaig veure set de seguits! La gent a la meva feina flipa quan em demanen quines sèries segueixo. Hi estic enganxada, a 'La Riera'. Com una addicció. I 'Porca Misèria' també m'encanta. Però això són telenovel·les. Tu em pots recomanar llibres?'\nSi mai veniu a Nova York, vigileu, perquè l'Adina, si us nota accent, us abordarà pel carrer: 'A Nova York hi ha molts catalans com tu. Per exemple, l'altra nit un noi pel carrer que no coneixia em va preguntar, 'què penses dels suspenders... això tirants, em diu què penses dels tirants del meu amic? I el seu amic tenia un accent. I li vaig preguntar, oh d'on ets? Barcelona. I va flipar quan jo vaig començar a parlar català. A més estava una miiiica borratxo, però estava taaan emocionat que hi havia una americana pel carrer parlant en català. Era de Sitges i vam començar a parlar de Sitges. I re, això em passa i m'encanta!', i gesticula i gesticula amb les mans com si fos mediterrània. 'Sí, sento que estic de la part d'un club molt guai. No sé. M'encanta tenir aquesta part de la meva vida aquí a Nova York.Som un melting pot de gent i aquí també tinc el meu cercle de gent amb qui parlo català'. A l'Adina, doncs, ja no li cal anar a Barcelona per practicar el català. Això, ella, ja ho fa a Nova York, i és una de les assídues del cafè català que la professora Elsa Úbeda munta cada dimarts a la Universitat, on reuneix estudiants i catalans perquè es coneguin entre ells.\n'És curiós que no m'interessa la política en general, tret de la vostra part del món. Jo crec que sí que s'arribarà a la independència. Però s'ha de tenir paciència. I com que Espanya ara està brrrr brrr de política i diners (i gesticula amb el polze avall com si fos Neró), jo crec que en aquests cinc anys és el millor temps per a agafar força. Jo intento educar la resta de la gent amb qui parlo cada dia.'\nI l'Adina xerra i riu i va i t'explica una anècdota amb el Jordi Pujol que no et costa gens d'imaginar, coneixent-los una mica tots dos: 'Després d'un esdeveniment al Catalan Center aquí a Nova York el Jordi Pujol va sortir a parlar amb la gent i amb un amic meu que parla molt bé el català. I el Pujol li diu: "Oh collons si ets català o gairebé!" i després es va girar cap a mi i em diu: "I tu, ets catalana o americana?" I jo li vaig dir "Jo sóc americana però catalana al cor". I el Pujol em va mirar, va acotar el cap i em va fer un petó a la mà.'


Noticies | Page 5 | Ajuntament del Pla de Santa Maria\nL’Ajuntament del Pla i la Parròquia de l’Assumpció han signat un acord de cessió d’ús de l’orgue de l’església de Sant Ramon. Amb el conveni, que van rubricar l’alcalde, Mateu Montserrat, i el rector, Mn. Jordi Sánchez Pellicer, el municipi podrà assumir la neteja i millora de l’instrument i...\nA buscar el tió, a la Ruta de la Capona, el diumenge 1 de desembre\nTotes les famílies que vulguin poden anar a buscar el tió el diumenge 1 de desembre en una activitat que organitza l’Ajuntament i que servirà també per col·laborar amb La Marató de TV3. La recerca tindrà lloc a la Ruta de la Capona de les barraques de pedra seca i hi ha temps per apuntar-se, a les...\nDe novembre a març, cada mes hi haurà teatre a la Sala Parroquial. Hi passaran cinc companyies, incloent la planenca Nexus Teatre que ens portarà com cada any les representacions nadalenques de Els Pastorets. Els primers a pujar a l’escenari seran Elx Xuts de Mont-roig, que obriran el cicle amb la...\nEl Ple Municipal de l’Ajuntament del Pla de Santa Maria es va reunir ahir amb caràcter extraordinari amb un únic punt a l’ordre del dia: aprovar una moció per demanar l’alliberament de les persones detingudes en les mobilitzacions de protesta contra la sentència del Tribunal Suprem. El text va ser...\nParticipeu al Concurs Fotogràfic de la Fira del Vent 2019\nEncara sou a temps de participar al Concurs Fotogràfic de la Fira del Vent 2019. És molt fàcil i hi ha més de 350 euros en premis.\nEl Centre Excursionista La Xiruca Foradada organitza la Caminada Popular del 55è Dia del Camí de Muntanya, el pròxim diumenge 17 de novembre al matí. Aquesta trobada servirà per inaugurar una nova ruta senyalitzada que s’ha batejat amb el nom “Pel pla del Pla” i té una llargada de 12,5 quilòmetres...\nEls vuit segles i mig d’història del Pla es poden veure en aquest vídeo d'animació de set minuts de durada que es va presentar, en format de realitat virtual, a la Fira del Vent. Aquest curtmetratge d’animació ha estat escrit i creat per Rafel Rafí Rovirosa per transportar els espectadors fins l’...\nUna aranya que viu a la xemeneia de la Fàbrica del Pla és la protagonista del conte “Fila que fila” que es va presentar durant la Fira del Vent. Les autores del llibre són la il·lustradora Yvonne Fuster i l'escriptora i contacontes MontseRat Cebrian. “Fila que fila” és un llibre adreçat als petits...\nEl Ple Municipal de l’Ajuntament del Pla de Santa Maria es va reunir ahir amb caràcter extraordinari amb un únic punt a l’ordre del dia: aprovar una moció per rebutjar a la sentència del Tribunal Suprem sobre la causa independentista i per reclamar l’amnistia i el dret a l’autodeterminació. El text...\nRebuig a la sentència de l’1 d’Octubre\nL’Ajuntament del Pla va tancar les portes a partir de les 12 del migdia de dilluns 14 d’octubre en protesta per la sentència de l’1 d’Octubre. Es va realitzar una concentració a la Plaça de la Vila, presidida per l’Alcalde, Mateu Montserrat. El regidor Josep Silvestre va llegir aquest text: “L’...